خەونی ئەردۆغان لە سێ پارچەی كوردستاندا\nخەونی ئەردۆغان بۆ سێ پارچەی كوردستان، باشور و باكور و رۆژئاوا دەبێتە راستی بۆی و ئەوەی هەیە لە بەرامبەری تەنها لێدوان و ئیدانەكردنی دوورە دەستە.\nسەرەتا لە باكورەوە كە چەندەها ساڵە رێگە بە دروستبونی كورد نادرێت و هەموو مافێكی رەگەزیی لێ سەندراوەتەوە، ئەوەشی تازە هەیە لە ماوەی دوو ساڵی رابردوو بە تایبەتی لە دوای فراوانبونی پارتی دیموكراتی گەلان (هەدەپە)، توركیا بە ئاشكرا لەمپەر لەبەردەم ئەو پارتە دیموكراتخوازە دادەنێت و تا ئێستا نزیكەی 15 هەزار ئەندامی لێ زیندانی كردوون كە هاوسەرۆكانی گشتی و پەرلەمانتار و سەرۆك شارەوانی و هتد.. تێدایە، سەرەڕای بڕیاری دادگای مافی مرۆڤی ئەوروپاش كە لە 20ی نۆڤەمبەری ئەمساڵ لە دوای دوو ساڵ دەستبەسەركردنی سەڵاحەدین دەمیرتاش هاوسەرۆكی پێشوی ئەو پارتە، كە لە 4-11-2016ەوە لە زیندانە، دەریكرد و داوای ئازادكردنی بەپەلەی دەكات، بەڵام حكومەتی ئاكەپە بەردەوامە لە دادگاییكردنی دەمیرتاش و سەدان دۆسیەی لەسەر كردۆتەوە.\nبە قسەكردنم لەگەڵ ژمارەیەك پەرلەمانتاری پێشو و ئێستای هەدەپە، ئەوەم پێدەڵێن كە رەوشی پارتەكە و كورد لە باكوری كوردستان و توركیا زۆر خراپە و ئێستا كە هەڵبژاردنی شارەوانیەكان لە پێشەو بڕیارە لە 31-3-2019 ئەنجام بدرێت، حكومەتی ئاكەپە تەواو كەوتۆتە پەلەقاژە و رۆژانە دەیان ئەندامی هەدەپە دەستگیردەكات، كەواتە رێگری دەكات لەوەی كاندیدی پێویست هەبێت لەلایەن هەدەپەوە، ئەوە لەكاتێكدایە زیاتر لە 90 شارەوانی لەدەست ئەو پارتە بوو ئێستا لەلایەن قەیومەكانەوە بەڕێوەدەبرێت واتە توركیا كەسی خۆی لە شوێنیان داناوە، بەڵام هەدەپە سورە لەسەر وەرگرتنەوەی ئەو شارەوانیانە و بە زیادیشەوە.\nلە باشوریش (هەرێمی كوردستان) جێ دەستی توركیا بە تەواوی دیارە هەر لە بونی دەیان بنكە و بارەگای سەربازیی و سوپا و قوتابخانە و فیكری عوسمانی، رۆژانە بۆردومان و تۆپبارانی ناوچەكانی هەرێم و نوێترینیش بۆردومانی شنگال و كەمپی پەنابەرانی باكوری كوردستانە لە مەخمور، كە ئەوە لەبەرچاو بوو كەمپی مەخموریش دەكرێتە ئامانج، چونكە مانگێگ بەر لە ئێستا نوێنەرانی هەدەپە ئەوەیان وت كە چەندین جار توركیا داوای داخستنی ئەو كەمپەی لە حكومەیت هەرێم كردوە و یەكێكیش بووە لە مەرجەكان.\nلەلایەكی دیكەشەوە سوتانی بازاڕی قەیسەری كۆنی كەركوك هەستانی توركیا بە نۆژەنكردنەوەی جێی مەترسیە و كە ئەو قەیسەریە بۆ مێژووی عوسمانیەكان لە پارێزگاكە دەگەڕێتەوە و ئەردۆغان دەیەوێت بونی خۆیان لێرەدا بسەلمێنن.\nبەدەر لە ئەندامان و پەرلەمانتارانی هەدەپە كەس بە شێوەیەكی راستەقینە لە خەمی ئەو داگیركاریەی توركیادا نییە و ئەوان لە قسەكانیان تەواو نیگەرانن لەم بارودۆخەی كوردی تێدایە بە دەست سیاسەتی قڕكردن كە لەلایەن حكومەتەكەی ئەردۆغان پەیڕەو دەكرێت، بەڵام ئەوەی جێی نیگەرانیمە پاڵپشتی هەندێك لە پەرلەمانتارانی هەدەپەیە بۆ حكومەتی هەرێم لەكاتێكدا دەزانن هێرشی سەر باشووری كوردستان بە هاوكاری حكومەتی هەرێمە.\nئەوەی دەستكەوتی چەند ساڵێكی كەمی كوردە لە رۆژئاوای كوردستانیش كە لە شەڕی داعش رۆڵێكی سەرەكییان هەبو و هاوكات زۆربەی ناوچە كوردییەكان و تەنانەت ناكوردییەكانی باكووری سووریاش لەسەر دەستی كورد بە پشتیوانی هاوپەیمانان ئازادكران، بەڵام ئێستا كە شەڕی داعش كۆتایی هاتووەو بەدەر لەوەی حكومەتی سووریا چاوی لەوەیە بگەڕێتەوە ناوچەكە،توركیاش بوننی خۆی لەوێ دەكاتە راستی و لە دوای ئەنجامدانی ئۆپەراسیۆنی چڵە زەیتون كە لە سەرەتای ئەمساڵ ئەنجامیدا و داوی چەند مانگێك توانی عەفرین داگیربكات، كە خەڵكەكەی ئاوارەی هەرێمی شەهبا بوون و ژیان كردنیان سەختە و هەر كاتێك لەگەڵ هێڤی مستەفا هاوسەرۆكی كانتۆنی عەفرین قسە دەكەم زۆر بە خەمباریەوە باس لە پێداویستی ئەو خەڵكە دەكات و دەڵێت رێكخراوە نێودەوڵەتیەكانیش بە هانایانەوە ناچن، لەئێستادا توركیا جارێكی لە ژێر ناوی قەڵغانی فورات ئۆپەراسیۆنێكی تری بۆ داگیركردنی ناوچەكانی باكور و خۆرهەڵاتی سوریا (رۆژئاوا) دەستپێكردوەن هەرچەندە سەرەتا وەزارتی بەرگری ئەمریكا (پێنتاگۆن) هاتۆتە دەنگ، بەڵام بەپێی كردەوەكانی پێشتری توركیا بێت ئەمجاریش بۆی دەچێتە سەر و هەموولایەك دەستبەرداری كورد دەبن لە ناوچەكەدا.\nدانیشتنەكانی دیمۆكرات و كۆمەڵەكان لە نۆروێژ نابێتە موزاكرەی "كورد" و ئێران!\nکێ دوژمنی خەڵكی ھەژاری کوردستانە؟


گەنجێكی تەمەن 16ساڵ لەبەر نەبوونی خۆی سووتاند – تۆڕی میدیایی خەڵک\n2020/07/04 - 7:31 PM\nبەهۆی نەبوونی و خراپی بژێوی خۆی و خێزانەكەی گەنجێكی تەمەن 16 ساڵ لە گەڕەكی سەركارێزی سلێمانی ئاگری لەجەستەی خۆی بەردا و گیانی لەدەستدا.\nلە ماوەی ئەم هەفتەیە ئەمە دووەم حاڵەتی خۆ سووتاندنە لەشاری سلێمانی ڕوودەدات و پێشتر پیاوێكی تەمەن 29 ساڵ-یش لە باخی گشتی خۆی سوتاند و گیانی لەدەستدا .\nسەركەوت ئەحمەد، وتەبێژی بەڕێوەبەرایەتی پۆلیسی پارێزگای سلێمانی بۆ میدیاكان ڕایگەیاندووە، پاشنیوەڕۆی ئەمڕۆ شەممە 5ی تەمموز لە گەڕەكی سەركارێزی شاری سلێمانی، گەنجێكی 16 ساڵ ئاگری لە جەستەی خۆی بەرداوە و دوای گەیاندنی بە نەخۆشخانە بەهۆی سەختی برینەكەیەوە گیانی لەدەستدا.\n(خەڵك) بۆ وەرگرتنی زانیاری پەیوەندی بە سەركەوت ئەحمەد، وتەبێژی پۆلیسی پارێزگای سلێمانی كرد، بەڵام پەیوەندیەكەی بەردەست نەبوو.\nبە پێی زانیارییەكان، ئەو گەنجە لە دوكانیكی فیتەری شاگرد بووە و لە كەلاوەیەكی نزیك دوكانەكە ئاگری لە خۆی بەرداوە.\nبەڕێوەبەرایەتی پۆلیسی پارێزگای سلێمانیشاری سلێمانیگەڕەكی سەركارێز


箴言 10 CCB – پەندەکانی سلێمان 10 KSS | Biblica\n箴言 10 CCB – پەندەکانی سلێمان 10 KSS\nپەندەکانی سلێمان 10:1-32\nکوڕی دانا باوکی شاد دەکات،\nبەڵام کوڕی گێل دڵتەنگییە بۆ دایکی.\n2بێ سوودە گەنجینەی داهاتی ناڕەوایی،\n3یەزدان ناهێڵێت ڕاستودروستان تووشی برسیێتی بن،\nبەڵام ئارەزووی بەدکاران بەتاڵ دەکاتەوە.\n4دەستی تەمبەڵ دەبێتە هۆی هەژاری،\nبەڵام دەستی کۆڵنەدەر دەوڵەمەندی بەدواوەیە.\n5ئەوەی لە هاوین کۆدەکاتەوە، کوڕێکی وریایە،\nبەڵام ئەو کوڕەی لە کاتی دروێنەدا دەخەوێت، مایەی شەرمەزارییە.\n6بەرەکەت بۆ سەر ڕاستودروستانە،\nبەڵام دەمی بەدکاران توندڕەوی دەشارێتەوە.\n7یادکردنەوەی ڕاستودروستان بۆ بەرەکەتە،\nبەڵام ناوی بەدکاران دەڕزێت.\n8ئەوەی دڵی دانا بێت فەرمان وەردەگرێت،\nبەڵام گێلی زۆربڵێ وێران دەبێت.\n9ئەوەی ڕێگای ڕاست بگرێت ئاسوودە دەبێت،\nبەڵام ئەوەی ڕێگای خوار بگرێت لێی ئاشکرا دەبێت.\n10چاوقوچان دەبێتە هۆی ئازار،\nگێلی زۆربڵێش دەکەوێت.\n11دەمی کەسی ڕاستودروست سەرچاوەی ژیانە،\n12ڕق ناکۆکی دەوروژێنێت،\nبەڵام خۆشەویستی هەموو یاخیبوونێک دادەپۆشێت.\n13لە لێوەکانی تێگەیشتوو دانایی هەیە،\nکوتەکیش بۆ پشتی تێنەگەیشتووانە.\n14داناکان زانیاری کۆدەکەنەوە،\nبەڵام دەمی گێل فەوتانێکی نزیکە.\n15سامانی دەوڵەمەند شاری قەڵابەندیەتی،\nبەڵام فەوتانی هەژاران نەدارییانە.\n16کرێی کەسی ڕاستودروست ژیانە،\nبەڵام داهاتی بەدکار گوناهە.\n17ئەوەی چاوی لە تەمبێکردنە لەسەر ڕێچکەی ژیانە،\nبەڵام ئەوەی واز لە سەرزەنشت بهێنێت گومڕا دەبێت.\n18ئەوەی ڕق بشارێتەوە لێوەکانی درۆ دەکەن،\nئەوەی بوختان بڵاو بکاتەوە گێلە.\n19قسەی زۆر بێ گوناه نابێت،\nبەڵام ئەوەی زمانی خۆی بگرێت وریایە.\n20زمانی کەسی ڕاستودروست زیوی پوختەکراوە،\nبەڵام دڵی بەدکاران کەم بەهایە.\n21لێوەکانی کەسی ڕاستودروست ڕابەرایەتی زۆر کەس دەکەن،\nبەڵام گێلەکان بە تێنەگەیشتوویی دەمرن.\n22بەرەکەتی یەزدان دەوڵەمەندی بەدواوەیە و\nهیچ زەحمەتێکیش ناخاتە پاڵی.\n23وەک پێکەنینە بۆ گێل بەدکاری کردن،\nبەڵام دانایی بۆ کەسی تێگەیشتوو.\n24ئەوەی بەدکار لێی دەترسێت، بەسەری دێت،\nئەوەی ڕاستودروستانیش ئارەزووی دەکەن، پێیان دەبەخشرێت.\n25وەک تێپەڕبوونی گەردەلوول خراپەکاریش ئاوا نامێنێت،\nبەڵام کەسی ڕاستودروست هەتاهەتایە جێگیر دەبێت.\n26وەک سرکە بۆ ددان و دووکەڵ بۆ چاو،\nکەسی تەمبەڵیش بۆ ئەوانەی دەینێرن ئاوایە.\n27لەخواترسی ڕۆژانی ژیانت زیاد دەکات،\nبەڵام ساڵانی بەدکاران کورت دەبێت.\n28هیوای ڕاستودروستان خۆشییە،\nبەڵام ئاواتی بەدکاران لەناودەچێت.\n29ڕێگای یەزدان پەناگایە بۆ ئەوانەی ڕێگای ڕاست بگرن،\nبەڵام لەناوچوونە بۆ ئەوانەی خراپە دەکەن.\n30کەسی ڕاستودروست هەرگیز نالەقێت،\nبەڵام خراپەکاران لە خاکەکە نیشتەجێ نابن.\n31دەمی کەسی ڕاستودروست دانایی لێ دەڕوێت،\nبەڵام زمانی درۆودەلەسە دەبڕدرێتەوە.\n32لێوەکانی کەسی ڕاستودروست پەسەندیی دەزانن،\nبەڵام دەمی بەدکاران درۆودەلەسە.\nKSS : پەندەکانی سلێمان 10


📖 100 ساڵ لە خزمەتی وشەی کوردی تحقیقات مختصر\n📅 زمان اضافه کردن Jan 20 2020 7:34AM\n👁 این آیتم 5,348 بار مشاهده شده است\nخەبات بۆ شیوعیەت، خەبات بۆ مرۆڤایەتی مامۆستا ئەحم [ بیشتر... 👁] ✖ ✖ 5 3 ✔ 99% ✍ ز.س. 20-1-2020 7:34:20\n📅 11-08-2020 تاریخ و حوادث\n👁 این آیتم 63,390 بار مشاهده شده است\nباکووری کوردستان - ساروخان ئولوچ و مەڕال دانش بەش [ بیشتر... 👁] ✖ ✖ 25 0 ✔ 99% ✍ هـ.ب. 1-7-2020 21:01:44\n📅 18-09-2020 تاریخ و حوادث\n👁 این آیتم 119 بار مشاهده شده است\nرۆژهەڵاتی کوردستان - هێزەکانی سوپای پاسداران لە س [ بیشتر... 👁] ✖ ✖ 9 0 ✔ 99% ✍ هـ.ب. 2-8-2020 23:00:26\n📅 19-06-2020 - داگیرکەری تورک لە شیلادزێ کۆمەڵکوژیی ئەنجامدا تاریخ و حوادث\n👁 این آیتم 109,619 بار مشاهده شده است\nباکووری کوردستان - رێپێوانی دیموکراسیی پارتی دیمو [ بیشتر... 👁] ✖ ✖ 37 0 ✔ 99% ✍ هـ.ب. 1-5-2020 14:55:51\n👁 این آیتم 351 بار مشاهده شده است\n👁 این آیتم 6,441 بار مشاهده شده است\n📖 De geheime Istanbul-desk van de Nederlandse politie تحقیقات مختصر\n📅 زمان اضافه کردن Aug 1 2013 10:35AM\n👁 این آیتم 6,745 بار مشاهده شده است\nDoor: Wim van de Pol [ بیشتر... 👁] ✖ ✖ ✖ 1 0 ✔ 64% ✍ هـ.ب. 1-8-2013 10:35:57\n📝 De Koerden vormen een belemmering voor Erdogans dromen dus wil hij ze uitroeien! اسناد\n📅 زمان اضافه کردن Nov 3 2019 9:53AM\n👁 این آیتم 645 بار مشاهده شده است\nRojava, een gebied waar Koerden, Arabieren, christ [ بیشتر... 👁] ✖ ✖ 0 2 ✔ 99% ✍ ب.ج. 3-11-2019 9:53:28\n📝 Ernstige zorgen over toenemende Turkse repressie tegen de Koerdische bevolking اسناد\n📅 زمان اضافه کردن Jul 7 2020 10:52AM\n👁 این آیتم 250 بار مشاهده شده است\nDe Koerdische gemeenschap in Nederland maakt zich [ بیشتر... 👁] ✖ ✖ 0 2 ✔ 99% ✍ هـ.ب. 7-7-2020 10:52:37\n📕 GEOGRAFI OM KURDISTAN کتابخانه\n📅 زمان اضافه کردن Nov 8 2018 8:23AM\n👁 این آیتم 1,472 بار مشاهده شده است\nLaromede for mellan & hogstadiet SYDKURDISKA  [ بیشتر... 👁] ✖ ✖ 1 1 ✔ 99% ✍ ز.س. 8-11-2018 8:23:19\n📊 آمار مقالات 379,054\nعکس ها 60,857\nکتاب PDF 11,371\n🗄 منابع 15,739


سلێمانی، خوێندنگەی كوردایەتی و پەناگەی ئازادیخوازانە\nهەر كەس بیەوێت مێژووی كوردایەتی بنووسێتەوە و هەڵوەستە لەسەر سەرهەڵدانی خەباتی سیاسی و بزووتنەوەی رزگاریخوازیی هاوچەرخی كوردستان بكات، نەك ناتوانێت خۆی لە ناوهێنانی سلێمانی ببوێرێت، بەڵكو لەهەر شوێنێكەوە دەستپێبكات، دەبێت بە سلێمانی دەستپێبكات و بە سلێمانیش كۆتایی پێبهێنێت.\nبە سیمبولبوونی سلێمانی لە خەباتی كوردایەتی و كوردەوارییەكی ئازاو ئازاددا، كەمكردنەوە نییە لە شەئنی هیچ شارو ناوچەیەكی دیكە و لە هیچ پارچەیەكی كوردستان، بەڵكو دانپێدانانێكی بەویژدانانەیە بە رۆڵی سلێمانی و شۆڕشگێڕان و رووناكبیرانی ئەم شارە لە برەودان بە رێبازی كوردستانیبوون و خوێندنگەیەكی ئیلهامبەخشی كوردایەتیی و كوردەواریی هاوچەرخیش بووە بۆ شۆڕشگێڕان و رووناكبیرانی شارەكانی دیكەو پارچەكانی دیكەی كوردستان.\nهەر لەخۆڕا نەبووە كە لەسەردەمی داگیركاریی ئینگلیزەوە لە بیستەكانی سەدەی رابردووەوە، سلێمانی وەك پێگەیەكی ستراتیژیی كوردستانیبوون و مەڵبەندێكی یاخی لە زوڵم و زۆرداریی، حسابی بۆ كراو سەرەڕای چەندین هێرش و پەلامارو سیاسەتی سەركوتكردن، بەناچاریی مامەڵە لەگەڵ سلێمانی وەك مەڵبەندی حوكمداری و مەلیك مەحمودیش وەك حوكمداری سلێمانی و كوردستان دانی پێدانرا.\nئەگەرچی ئەو دانپێدانانە بەمەبەستی رامكردن و كۆیلەكردن بڕیاری لێدرا، بەڵام نەك هەرگیز رام نەكرا، بەڵكو شانبەشانی بەرەنگاریی چەكداریی، لەئاستی رووناكبیریی و رووناكبیرانیشدا لەو كاتەوە سلێمانی بووە پێشەنگی ئەدەب و رووناكبیریی مقاوەمەت، جگە لەوەش هەر سلێمانی لە 6/9/ 1930 داهێنەری خەباتی سیاسیی جەماوەریی بوو لەدژی پێشێلكردن و مافخورانی خەڵكی كوردستان لە پێكهێنانی عیراقدا.\nسلێمانی، بەو پێیەی سەنگەری خەباتی چەكداریی بەردەوام بووە لەدژی ستەمی داگیركەرانی ئینگلیز و رژێمی پاشایەتی و ئینتیداب، هەر ئەو رۆڵەی، وایكردووە ببێتە سەنگەری خەباتی سیاسی و ئەدەبی مقاوەمەت، چ وەك پێكهێنانی كایەی حزبایەتی و چ وەك بزووتنەوەی رووناكبیریی و دەركردنی رۆژنامە و بڵاوكراوەی ئەدەبیی هاوچەرخ، لەلایەكی دیكەشەوە سلێمانی بەهۆی ئەو پێگە رەسەنەی كوردایەتییەوە بۆتە پەناگە‌و مەئوای شۆڕشگێڕانی پارچەكانی تری كوردستان و ئیلهامبەخشی خەباتی سیاسی و رووناكبیریی لەسەر ئاستی تاك و رێكخراو.\nرابەرانی بزووتنەوەی سیاسی و رووناكبیریی ئەم شارە وێڕای خەباتی نەپساوەی خۆیان بەهەر جۆرێك كە بۆیان رەخسابێت، هەمیشە هاوكارو پشتیوانی شارو ناوچەو پارچەكانی دیكەی كوردستانیش بوون و بگرە بەشداریش بوون و رۆڵی دیاریشیان هەبووە لە برەودان بەهەر بزووتنەوەیەكی سیاسی و چەكداریی و رووناكبیرییش كە لەو شوێنانەی دیكە كراوە و خەباتەكەیان پەیامێك بووە بۆ هەموو شارو ناوچە و پارچەكانی تر.\nدووانەی یەكێتی و سلێمانی\nسەرەڕای ئەوەی سلێمانی ئەو پێگە پرشنگدارەی هەبووە لە مێژووی كوردستانیبوون و كوردایەتیدا، بەڵام بەدرێژایی مێژووی خۆی چەندین حزبی تێدا دروستبووە و لە قۆناغێك لە قۆناغە زەمەنییەكانیدا ئەو حزبانە پوكاونەتەوە یان نەماون و یاخود لەناو رەوت و حزب و رێكخراوی دیكەدا تواونەتەوە و شوێنەوارێكیان بەجێنەهێشتووە، بەڵام ئەوەی كە لەسەر بنەمای فیكرو خەباتی ئازایانەو ئازادانە پەروەردە بووە، یەكێتیی نیشتمانیی كوردستانە، كە سەرەڕای ئەوەی بەشی هەرە زۆری سەركردە و فەرماندە و شەهیدەكانی خەڵكی ئەو شارەو ئەو ناوچانەن، كە لە بازنەی زۆن و نفوزی یەكێتیدان، بەڵام خوێن و خەباتی ئەو تێكۆشەرانەی یەكێتی لە هەموو ناوچە و پارچەكانی كوردستاندا، رژاوە.\nئەم شێوازی خەباتەی یەكێتی وایكردووە كە لەگەڵ سلێمانی بیانكاتە دووانەیەكی لێك دانەبڕاو، لەماوەی رابردووشدا سەرەڕای هەموو ئەو هەوڵ و پیلانانەی لە یەكێتی و لە سلێمانی كراون و ئەو دۆخ و دژوارییانەشی لە چەند ساڵی رابردوودا بوونەتە ئاستەنگ بۆ یەكێتی لەسەر ئاستی حزبی و حكومی و جەماوەرییش، بەڵام بەجۆرێك خەڵكی سلێمانی و یەكێتی لەگەڵ یەكتری ئاوێتەبوون، زۆرێك لەوانەش كە رەخنە لە یەكێتی دەگرن، دەڵێن: «ئێمە ئومێدمان بە یەكێتی-یە بتوانێت بە درێژەدان بە رێبازەكەی خۆی؛ سلێمانی و هەموو كوردستان لەو قەیرانانە رزگاربكات كە بەبەردەوامی بۆی دروست دەكرێت». بۆیە وەك دەبینین، زۆر هێزو رەوتی سیاسی و لایەنی ناوخۆیی و دەرەكی، هەوڵی ئەوە دەدەن سەربكەونەسەر شەپۆلی ناڕەزایی و یاخیبوونی سلێمانی و سوودی لێ ببینن، بەڵام ماوەیەكی كەم بڕدەكەن و جڵەوی رابەرایەتیی خەبات هەر بەدەست یەكێتی-یەوە دەمێنێتەوەو ماوەتەوە و ئەوانەشی ویستوویانە بەسەر ئەو شەپۆلەوە مامەڵە بكەن، ئازایەتی و ئازادیخوازیی خەڵكی سلێمانی بە شەپۆلەكانی باڵی شكاندوون و لە نیوەی رێگە، شەكەتی كردوون.\nسلێمانی بەدرێژایی مێژووی پڕ لە مقاوەمەت و خەباتی خۆی، جگە لە خەباتی كوردستانی، ئامێزێكی گەرمیش بووە بۆ خەباتگێڕانی بەشەكانی دیكەی كوردستان، ئەوەی سەلماندووە كە هیچ بزووتنەوەو رەوتێكی پۆپۆلیست ناتوانێت رامی بكات، بەڵكو تەنها رامكەر و دڵخوازی ئەو هێزەیە كە ئاڵای كوردستانیبوونی هاوسەنگ و كوردایەتیی هاوچەرخی بەدەستەوەیە، كە تا ئەمڕۆش ئەو هێزە، یەكێتیی نیشتمانیی كوردستانە، كە نایەوێت دەستوەربداتە شكڵ و شێوەی خەباتی خەباتگێڕانی پارچەكانی دیكەوە، بەڵام ئەوەشی پێ قبوڵ ناكرێت هەندێك كەسی بێ پرەنسیپ و گومانلێكراو بەناوی خەباتی كوردایەتییەوە سلێمانی بكەنە پەناگەیەك و گیرۆدەی بكەن بە كێشەو گرفتی لابەلاوە، بەجۆرێك دۆخەكە لە خەڵكی سلێمانی و كوردستان و خەباتگێڕە راستەقینەكانی كوردایەتیی پارچەكانی دیكەش، بشێوێنن.


خانمێكی 86 ساڵه تاكه كه‌سه كۆمپانیای گؤگڵ دڵخۆش ده‌كات\n7 رۆژ پێش ئێستا 378 جار خوێنراوەتەوە\nكۆمپانیای گۆگڵ له‌تویتێكی دا ڕایگه‌یاندووه، تاكه كه‌سێك له‌نێوان ملیۆنان به‌كارهێنه‌رانی پێگه‌كه ژنێكی 86 ساڵه‌یه كه دڵخۆشیان ده‌كات.\nئه‌م تویته‌ی پێگه‌ی گۆگڵ له‌و كاتێكدایه، ئه‌و خانمه به‌ریتانییه بۆ هه‌موو گه‌ڕانێك له گۆگڵ له‌كۆتاییه‌وه وشه‌ی "سوپاس"ی به‌كار هێناوه.\nپاش ئه‌وه‌ی نه‌وه‌كه‌ی "بین جۆن" لاپتۆپه‌كه‌ی به‌كار ده‌هێنێت و ئه‌و كاره‌ی بۆ ده‌رده‌كه‌وێت، وێنه‌ی گه‌ڕانه‌كانی داپیره‌ی له تۆڕی كۆمه‌ڵایه‌تی تویته‌ر بڵاو ده‌كاته‌وه و ده‌نویسێت، داپیره‌ی له‌سه‌ره‌تای هه‌موو گه‌ڕانه‌كانیدا وشه‌ی "تكایه" به‌كار ده‌هێنێت و له‌كۆتایشدا "سوپاس" ده‌نوسێت.\nپاش بڵاو كردنه‌وه‌ی تویته‌كه، كاردانه‌وه‌ی زۆری لێكه‌وته‌وه و كۆمپانیای گۆگڵیش به‌تویتێك وه‌ڵامی ئه‌و بابه‌ته‌ی داوه‌ته‌وه و ڕایگه‌یاندووه،" ئەم ژنەتاکە کەسە لە نێوان ملیۆنەها بەکارهێنەری جیهاندا، زۆر دڵخۆشی کردووین، هەرچەندە کارەکانمان پێویست بە سوپاسکردن ناکات".


قەیرانى گۆڕستانە نوێیەکە بە هەڵپەسێردراوى ماوەتەوە\nجێگری بەڕێوەبەری گشتی شارەوانی سلێمانی ڕایگەیاند، لەو 200 تەرمەی توشبووانی کۆرۆنا کەپێشتر لەگۆڕستانێکی تایبەتدا بەخاکسپێردرابوون، سێ گۆڕ هەڵدراونەتەوە و گواستراونەتەوە بۆ گۆڕستانەکانی دیکە.\nئاکۆ عەلی (13ی تشرینی یەکەمی 2020) لە لێدوانێکی تایبەتدا بەناس کوردی ڕایگەیاند "تا ئێستا بەپێی ئەو نوسراوانەی ئاڕاستەمان کراوە سێ گۆڕ لە گۆڕستانی تایبەت بە قوربانیانی کۆرۆنا هەڵدراونەتەوە و تەرمەکانیان لەلایەن کەسوکارەکانیانەوە گواستراوەتەوە بۆ گۆڕستانە ئاساییەکانی دیکە".\nوتیشى "ئەو سێ تەرمەى گواستراونەتەوە پێکهاتوون لە تەرمى، هونەرمەند عەتا چاوشین و مەلاڕەشید و هاوڵاتییەکی دیکە، گواستنەوەی تەرمەکان لەڕێگەی پێشکەشکردنی داواکاریی دەبێت لەلایەن کەسوکاری قوربانییەکەوە و دوای ڕێگەپێدانی ئاسایش وەرگرتنی ڕەزامەندی گۆڕەکە هەڵدەدرێتەوە".\nئاکۆ عەلی باسى لەوەشکرد، هەڵدانەوە و گواستنەوەى تەرمەکان دواى ئەوە هاتووە کە ڕێکخراوی تەندروسستی جیهانی زانیارییەکانی پشتڕاستکردوە کە تەرمی قوربانیانی ڤایرۆسەکە مەترسییان نییە لەکاتی ناشتنیان لە گۆڕستانە ئاساییەکان، لەژێر ڕۆشنایی نووسراوی وەزارەتی تەندروستیی عێراق، ناشتنی قوربانیان لەو گۆڕستانەی کەپێشتر تەرخانکرابوو ڕاگیراوە.\nلەبارەی کێشەى گۆڕستانە نوێیەکەی سلێمانییەوە، ئاکۆ عەلى وتى "تائێستا گرێبەستی ئەو کۆمپانیایەى کارەکەى پێسپێردرابوو بەهەڵپەسێردراوی ماوەتەوە، ژمارەیەک ڕێکاری یاسایی و قەرەبووکردنەوەی کۆمپانیاکە ماوە".\nدوایین زانیاری سەبارەت بە بەرزبوونەوی نرخی دۆلار بەرامبەر دینار\n2020.10.17 - 17:24\nزانیارى نوێ لەبارەى پێدانى کارەبا بە کەرتى تایبەت ئاشکرا کرا\n2020.10.20 - 11:04\nدوا زانیارى لەبارەى بڕینەوەى موچە بۆ کرێکاران و خانەنشینکردنیان لەلایەن بەغداوە\n2020.10.17 - 10:33\n2020.10.21 - 15:35\n2020.10.21 - 11:52


ئەمەریكا پلانێك بۆ هاوكاریكردنی ڕۆژئاوای كوردستان دادەنێت |\nHome ڕاپۆرت ئەمەریكا پلانێك بۆ هاوكاریكردنی ڕۆژئاوای كوردستان دادەنێت\nپڕۆژەیەکی دە خاڵیی ئامادە کردووە\nلە ڕێگەی پڕۆژەیەکی دە خاڵییەوە، ئەمەریکا هاوکارییە سیاسی، سەربازی و ئابوورییەکانی بۆ ڕۆژئاوای کوردستان پەرە پێ دەدات و بە هەماهەنگی لەگەڵ کوردیش پارتێکی نوێ بۆ عەرەب و عەشایەرەکانی ڕۆژئاوای کوردستان پێک دەهێندرێت.\nبە پێچەوانەی لێدوانی بەرپرسانی تورکیا کە باس لە دوورکەوتنەوەی ئەمەریکا دەکەن لە یەکینەکانی پاراستنی گەل ״یەپەگە״ لە ڕۆژئاوای کوردستان، ئەمەریکا لە هەوڵی بەهێزکردنی زیاتری پەیوەندی و هاوکارییەکانییەتی بۆ کورد لە سوریا و لە ڕێگەی پڕۆژەیەکی دە خاڵییشەوە کە لە میدیاکانی ئەمەریکاوە بڵاو کراوەتەوە ئەو پاڵپشتییەی ئەمەریکا بۆ ڕۆژئاوای کوردستان دەبیندرێت.\nعەلی عەرەب، ئەندامی ئەنجوومەنی تەڤگەری كۆمەڵگەی دیموكرات ״تەڤدەم״ باس لەوە دەكات، ئەمەریكا پلانێكی دوورمەودای هەیە بۆ سوریا، بۆیە كوردیش تاكە هاوپەیمانییەتی لەناو سوریادا، جەختیش دەكاتەوە پلانەكەی ئەمەریكا دۆخی سوریا دەگۆڕێت بەو مەرجەی پشتیوانیی فراوانتری لەسەر ئاستی ئەورووپا و نەتەوە یەكگرتووەكان هەبێت.\nعەلی عەرەب، بە ״ئاژانس״ی وت: ״ئێمەش پلانەكەمان لە ڕاگەیاندنەكانی ئەمەریكاوە بینی، بۆیە ئێمەش پشتیوانی لەو پلانە دەكەین، ئەگەر پلانەكەی ئەمەریكا جێبەجێ بكرێت لە بەرژەوەندیی گەلی كورد و ڕۆژئاوای كوردستاندایە.״\nبە پێی پلانەكە كە میدیاكانی ئەمەریكا بڵاویان كردووەتەوە، ئیدارەی ترەمپ لە بواری سەربازیدا، هێزەكانی سوریای دیموكرات ״هەسەدە״ ژمارەیان دیاری دەكات كە لە نێوان 30 بۆ 35 هەزار چەكدار دەبێت بە ناوی پاسەوانی سنوور پێك دەهێنێت و مەشق و ڕاهێنانیان پێ دەكات، دواتریش پڕچەكیان دەكات كە ئەركیان پارێزگاریكردن دەبێت لە سنوورەكانی ئەو ناوچانەی لە لایەن ئەمەریكا و هەسەدەوە ڕزگار كراون.\nئەمەریكا فڕۆكەخانەكان فراوان دەكات و نۆژەنیان دەكاتەوە بە تایبەت فڕۆكەخانەی ״عەین عەرەب״ لە كۆبانی، چونكە ئەو فڕۆكەخانانە لە لایەن ئەمەریكاوە بەكار دەهێنرێن و بۆ بواری سەربازی و مەدەنییش سوودی لێ وەردەگیرێت، هاوكاتیش خێراكردنی پاككردنەوەی ناوچەكە لە مین.\nشڤان حەسەن، فەرماندە لەناو هێزەكانی سوریای دیموكرات بۆ ״ئاژانس״ی ئاشکرا کرد، ئەمەریكا لە بواری سەربازیدا ئەو پلانەی جێبەجێ كردووە و پلانی ئەمەریكا وەك دەردەكەوێت درێژخایەنە״.\nبە پێی پلانەكەی ئیدارەی ترەمپ، گۆڕانكاری لە هەیكەلی سیاسیی ئەو ناوچانە و درووستكردنی پارتێكی نوێی سیاسی بە ناوی ״سوریای ئاییندە״ پێک دەهێندرێت كە لە عەرەب و عەشایەرەكانی ئەو ناوچانە پێك دێن، بە هاوكاریكردن و هەماهەنگی لەگەڵ كورد ئیدارەی ئەو ناوچانە دەكەن بە ڕۆژئاوای كوردستانیشەوە.\nئەو فەرماندەیەی یەپەگە باس لەوەش دەكات كە هێشتا مەترسیی داعش و گرووپە چەكدارە توندڕەوەكان لە سوریادا بوونیان هەیە تا ئەوانەش هەبن ئەمەریكا لە ئاسایشی خۆی دەترسێت، بۆیە بە وتەی ئەو پلانی سەربازیی ئەمەریكا بۆ شەڕڤانان درێژ دەكرێتەوە و ئەوەشیان لە لایەن ئەمەریكاوە بیستووە.\nهەر بە پێی پڕۆژە دە خاڵییەکە، لە بواری سەربازییەوە ئەمەریكا بەرگری لەو ناوچانە دەكەت كە لەژێر دەستی هەسەدەدان، هاوكات بەرگری لەو ناوچانەش دەكات كە هێڵی تەماسن لەگەڵ ڕژێمی سوریا و عێراق، بۆ نموونە وەك ئەو بەرگرییەی ئەمەریكا لە چەند ڕۆژی ڕابردوودا لە هەسەدەی كرد كاتێك لە لایەن ئێران و ڕژێمی سوریاوە لە دێرەزوور هێرشیان كردە سەر هەسەدە.\nلە بواری مرۆییشدا ئەمەریكا كار دەكات بۆ گەڕاندنەوەی ئاوارەكان بۆ ناوچە ڕزگاركراوەكانی خۆیان، هاوكات لە ڕووی خزمتگوزارییەكان و پڕۆسەی خوێندندا هاوكاریان دەكات.\nلە ڕووی سیاسییەوە، ئەمەریكا پاڵپشتیكردنی ئیدارە خۆجێییەكانی ناوچەكە و شوێنە ڕزگاركراوەكان دەكات له‌گه‌ڵ تەرخانكردنی بودجەیەك بۆیان و پێشكەشكردنی هاوكاری هونەریی بۆ ئیدارەدانی ناوچەكان، لە هەمان كاتیشدا دانانی دیپلۆماتە ئەمەریكییەكان لەو ناوچانە، بەتایبەت دیپلۆماتكارە ئەمەریكی و فەڕەنسییەكان بۆ پێدانی ڕاوێژی سیاسی و ئیداری.\nهەدیە یوسف، هاوسەرۆكی ئیدارەی سیستمی فیدراڵیی باكووری سوریا بە ״ئاژانس״ی وت: ״ئەمەریكا لە سوریا بەرژەوەندیی خۆی هەیە و كوردیش وەك هاوپەیمانێكی ئەمەریكا بەرژەوەندیی خۆمان هەیە، هەر پلانێك بۆ خزمەتی گەلانی سوریا بێت ئێمە پشتیوانیی دەكەین״.\nپێشكەشكردنی هاوكاری لە ڕووی ئابوورییەوە بەتایبەت بۆ هەناردەكردنی نەوتی ئەو ناوچانە لەژێر دەستی هەسەدەدان، چونكە ئەو ناوچانە لە ڕابردوودا ڕۆژانە 280 هەزار بەرمیل نەوتیان لێوە هەناردە دەكرا، بەڵام لە پاش شۆڕشی سوریاوە بۆ 50 هەزار بەرمیل نەوتی ڕۆژان دابەزیوە.\nهەدیە یوسف باس لەوەش دەكات كە پلانێكی لەو جۆرە كە ئەمەریكا یان هەر وڵاتێكی تر هەیبێت بۆ باكووری سوریا دەبێتە هۆی سوودگەیاندن بە چارەسەركردنی قەیرانی سوریا، ڕوونیشی دەكاتەوە تا ئێستا ئەو پلانەیان نەبینیوە و بە دەستیان نەگەیشتووە لە لایەن ئەمەریكاوە.


یاد و یادەوەرییەکانتان بەرز و زیندوو.\nهاوڕێی ئازیز و خۆشەویستم، کاکە زاهیر باهیر، لە ژێر ئەم سەردێرەی سەرەوەدا، لە یادی شەهیدی قارەمان (ئەکرەمی حەپسە)دا نووسینێکی نووسیوە و باسی کۆمەڵێک شەهیدی قارەمانی تریشی کردوە، ئەو نووسینەی کاکە زاهیر بەجارێ ناخی منی هەژاند، بە جارێ سوێ و ژانی لە دەستانی چەندیین هاوڕێی خۆڕاگر و سەنگەری بەرگریکردن و تێکۆشان دژ بە زوڵم و ستەمکاری، خەبات وتێکۆشان بۆ بەدیهێنانی سیستەمی سۆسیالیستی خستەوە دڵ و دەروونم، بە جارێک برینی کۆن و نوێی لە دەستدانی دەیان هاوڕێی پێشەمەرگایەتی و خەباتی سیاسیی و زیندانی سیاسیی کولاندنمەوە.\nمنیش لەگەڵ قسەکەی کاکە زهیردام کە دەڵێت ئاخر چۆن دڵمبێت و چۆن پڕکێشیبکەم کە منی زیندوو باسی ئێوەیەک بکەم کە چەندیین فرسەخ لە پێش ئێمەومانانەوە بوون. چۆن بتوانم باسی (ئەکرەم)ێک بکەم کە چەندین فرسەخ لە پێشمنەوە بوون، جیاوازی ئێمەومانان و کاکە زاهیر و هاورێکانی لەگەڵ ئەوانەی بێشەرمانە دەستدەبەن بۆ یادکردنەوی ئەو شەهیدە سەربەرزانە ئەوەیە کە ئێمەو مانان وابیردەکەینەوە کە ئەو شەهیدە سەرکەش و باڵا بەرزانە ئەوەندە شکۆمەندن دەبێت زۆر بە وریاییەوە یادیان بکەینەوە، دەبێت کەسانێک، گورپێک، حیزبێک یادیان بکاتەوە کە وەک ئەوان خۆنەویستبووبێت و دنیای سەرمایەداریی و دەوڵەمەندی و خۆشگوزەرانی و دنیای جیهانگیریی نەیتوانیبێت لە ئاراستە ڕاستەقینەکەی خۆی لایانبدات و بیانکات بە کۆیلەی سەروەت و سامان، نەبووبێتن بە بەشێک لە گەندەڵکاران، نەبووبێتن بە بەشێک لە ستەمکاران، نەبووبێتن بە بەشێک لە خۆفرۆشان، نەبووبێتن بە جامبازی دنیای سیاسەت و بازارگانێتییان نەکردبێت بە گیان و خوێنی شەهیدانەوە. کەچی زۆر بێشەرمانە حیزب گەلێک یادی ئەو شەهیدانە دەکەنەوە و دەیانکەن بە هاوڕێ و هاوبیری خۆیان کە نەک هەر بوون بە کۆیلەی سەروەت و سامانی دنیای سەرمایەداریی بەڵکو ستەم و زوڵمی دەسەڵاتە سیاسییەکەیان کارێکی کردوە کە دەیان لە هاورێ و هاوبیری ئەو شەهیدانە لە ژێر سایەی ئەواندا دەچەوسێنەو و دەگیرێن و دەکوژرێن و هەرشەیان لێدەکرێت و سوکایەتییان پێدەکرێت، دەیان لە جاش و خۆفرۆشەکانیش ناویان لەگەڵ ناوی ئەواندا ڕیزدەکرێت و موچەی مانگانەیان بۆ دەبڕدرێتەوە و وەک ئەوان و لەوان زیاتر حسابیان بۆ دەکرێت.\nکاک ئەنوەری حەمە ڕەشید،کە هاورێی کاکە ئەکرەم و کاکە مستەفا چاوڕەش و ئەو خێزانە بوو بۆی گێرامەوە کە جارێکیان هەردوو کاک ئەکرەم( کاک ئەکرەمی برا گەورەی کە ئەنوەر حەمە ڕەشید کە ئێستا لە سویدە و ئەو کاتە پارتی بووە لەگەڵ کاک ئەکرەمی حەپسە کە شیوعی بووە) دەکەونە شەرێکی دەستەویەخەی گەنجانی شیوعیەکان و پارتیەکان لە ئەسحابە سپی، کاک ئەکرەمی برا گەورەی کاک ئەنوەر بریندار دەبێت بە دەرنەفیز، کاک ئەکرەمی حەپسە ئێورەکەی کە تاریک دادێت لەبەر ئەوەی قاچاخ بووە و دەبوو لەم ماڵ و لەو ماڵ خۆی بشارێتەوە، دەچێت بۆ ماڵی کاک ئەنوەر حەمە ڕەشیدا، کاک ئەنوەر کە کاک ئەکرەم دەبینێت دەڵێت تۆ هاتووی بۆ ئێرە دەزانی کە ئەکرەمی برام بریندار بووە لە شەرەکەدا، کاک ئەکرەمی حەپسە دەڵێت؛ کەیفی خۆیەتی ئەوە شەڕەو دەبوو بکرایە ئێستا من جێگەم نییە و دەبێت لە ماڵی ئێوە بمێنمەوە، ئەم ئەخلاقە بەرزە سیاسییەی کە شەڕیش دەکەن و لە ماڵی یەکتریشدا یەکتری حەشار دەدەن مەگەر هەر لەو سەردەمەدا و لە کەسانی وەک هەردوو کاک ئەکرەم و کاک ئەنوەر بوەشێتەوە. ئەمە بووە ئەخلاقی شیوعیانەی کاک ئەکرەم کە نابێت شەر و ململانێ خوێناوییەکانیش ببنە هۆکاری ئەوەی کە پشتیوانی یەکتری نەکەن لە کاتی تەنگانەدا.\nکاکە تاهیری حەمە موراد، ئای لەو قارەمانەی کە من بینیم لە زینداندا، ئای لەو ڕۆژەی کە پێیوتم من بە تەنها خۆمم و کەسم لەگەڵ نەگیراوە، کەچی من خۆم بۆ ڕانگیرا لەگەڵ ئەوەی هەڵەبوو پێموت ئەمەی کە تۆ دەیبینیت هەموو ئەوانەی لە بەرچاوی تۆدا ئەشکەنجە دەدرێن هەموومان پێکەوین و هەموومان یەک ئاراستەی فکرییمان هەیە و دڵنیابە بە تەنها نییت.\nئەم پیاوە قارەمانە، پێش ئەوەی ببێت بە پێشمەرگەی مەفرەزە سەرەتاییەکان، لە دەستی پۆلیس لە تەوقیفخانەی گەورەی سلێمانی ڕایکردبوو بە تەقەکردنێکی زۆریش نەیانتوانیببوو نە برینداریبکەن نە بیگرن. ئیتر لەوە بەدوەاوە بوو بە پێشمەرگەی کۆمەڵەی ڕنجدەران و لەگەڵ هاوڕێ شەهید ئارمدا بوو، بەڵام من دەمزانی کە وەک فکری سیاسی لەگەڵ ئێمەی سەر بە ڕێکخراوی وحدە القاعیدەدایە، هەر ئەوەش بوو کە بووە هۆی ئەوەی کە بۆ عەمەلیاتێک بهێنرێتەوە بۆ سلێمانی.\nڕۆژێکیان مولازم موحسین هات بۆ لای، دوای ئەوەی لە پەنجەرەکەوە کۆمەڵێک سوکایەتی بە من کرد و دەستیکرد بە جنیۆدانم، وتی تۆ ئیعدام دەکرێیت لە سەدا سەد، بەڵام بە هاوڕێ تاهیری وت تۆ مەترسە! ئیعدام ناکرێیت ئێمەی بەعسی دەزانین تۆ چەند کورێکی ئازایت، ئێمە ڕێزمان بۆ کوڕە ئازاکانی وەک تۆ هەیە، دەزانین تۆیان خەڵەتاندووە، تۆ شایستەی ژیانیکی خۆش و ژنی جوان و سەفەر و سیاحەتی. هاوڕێ تاهیر وتی تۆ دەڵێی لەگەڵ منداڵدا قسەدەکەیت، پەتی سێدارەکە بەردەوام لەبەر چاومە، ئێمە ئەوە ڕێگایەکە خۆمان هەڵمانبژاردوە و ناترسین لە سێدارەی ئێوە. مولازم موحسین وتی تۆ بۆ ر‌قت لە منە؟، وتی من ڕقم لە هیچ ئینسانێک نییە، بەڵام ڕقم لە پۆلیس و ئەمنە لەبەر ئەوەی ئێوە خوێنڕێژن، مولازم موحسین هیچ قسەی نەکرد و بەجێی هێشت. جارێکی تر لە هەیئەی کەرکوک و ئەمنی عامەوە ٣ ئەفسەر هاتن بۆ لای بردیان لەگەڵ خۆیاندا و نیوە شەوێکی درەنگ هاتەوە، کە هاتەوە وتی هاورێ جیهاد هەتا بڵێی خزمەتیانکردم، هەتا بڵێی ڕێزیان لێگرتم، بەڵام داوای هاوکارییم لێدەکەن، دڵنیابە یەک وشە نادرکێنم. ئەمە ئەو قارەمانە بوو کە نەیانتوانی بیکڕن و سودی لێوەربگرن.\nبە داخێکی گەورەوە، کاتێک من برام بۆ زیندانی گەورەی سلێمانی پاش ١ حەفتە هاوڕێ تاهیر و هاوڕێ مامۆستا ساڵح کەلاری و هاوڕێ کەنعان کاکەیی و هاورێ ڕەمەزان نانەوا و هاوڕێ نوری دزەیی و هاوڕێ عاسی و هاورێ رەفعەتیان هێنا بۆ هەمان زیدنانی، زۆر دڵم خۆش بوو کە هاورێکانم لەوێ بینیەوە، بەڵام بە داخێکی گەورەوە هەر یەک شەو بوو ئەوانیان جیاکردوە و نەمزانی بۆ کوێیان بردن و دوای ماوەیک منیان گەیاندە ئەمنی عامەی بەغدا و لەوێش هیچ هەواڵێکیانم نەزانی تا دوای بەربوونم.\nهەر بۆ نموونە، ئەم هاورێیانە لەگەڵ ئێمەدا گیران لە کەرکووکەوە. هاورێ عاسی، هاوڕێ نوری دزەیی، هاوڕێ ڕەفعەت، ئەم سێ هاوڕێیە من و کاکە کەنعان لە پێشمەرگایەتییدا دەمانناسین و پێشمەرگەو ئەندامی قیادەی مەرکەزیبوون. لەسەر دەمی وحدە القاعدەدا کە دەرهاتی قیادەی مەرکەزی بوو ئەم سێ هاورێیە پەیوەندییان هەبوو بە هاوڕێ مامۆستا ساڵح و کاکە کەنعانەوە، کە هاورێ برایمی مەلا ئیسماعیلی دێلێژەیی سەرپەرشتیاری هەموو تەنزیمی کەرکوکی دەکرد، بەڵام زۆر مەردانە ئینکارییانکرد و وتیان بە هیچ جۆرێک ئەم سێ هاورێیە ناناسین و پەیوەندییمان پێیانەوە نەبووە، بۆیە ئەو سێ هاورێیە ئازادکران. دیسان بە هیچ جۆرێک باسی هاورێ برایمیان نەکرد، ئەو کاتە من بۆ خۆم دەمزانی کە کاکە برایم سەرپەڕشتیاری تەنزیمی کەرکوک دەکات. کە ئەو کاتە ئەمنی سلێمانی وئەمنی بەغدا زۆر بەدوای سەرە داوێکدا دەگەڕان کە بزانن پەیوندیی برایم بە ئێمەوە چییە. زۆر باش لەیادمە ٣ دانە ڕۆژ بەس لەسەر ئەو لێکۆڵینەوە و ئەشکەنجەیاندام کە باسی هاورێ برایم بکەم بۆیان، کە توانیم ڕووی خۆم و تەنزیم سپیبکەم و ئەشکەنجەی دەروونی و لێدان و کارەباکانیان و هەڵواسینم بە دەرگا و پەنجەرەدا کاری تێنەکردم.\nهاورێ عەزیز( عزیز ریاچ البکری)، ئەم هاوڕێ عەرەبە لەگەڵ هاوڕێ فازیلی مەلامەحموودا گەرابووەوە بۆ عێراق، لە بەغداوە هاتە سلێمانی مالی ئێمە لەگەڵ هاورێ فازیل دا، لە سلێمانیەوە لەگە هاورێ فازیل دا گەیشتە مەفرەزەی پێشمەرگایەتی لە قەرەداخ، دیسان لە قەرەداخەوە هاتەوە بۆ سلێمانی بۆ ماڵی ئێمە، لە ماڵی ئێمەوە گەڕایەوە بۆ بەغداد، بە داخێکی گەورەوە ئەم هاوڕێ قارەمانە وەک کاک زاهیر ئاماژەی پێداوە لە پارکی زەورادا گیراوە، ئەوەی ئێمە بیستومانە کێشەیەک لە پارکەکەدا ڕوویداوە، ئەم هاورێیە لەو کاتەدا لە پارکەکەدا بووە و مەوعیدی هەبووە لەگەڵ هاورێیەکی تردا، بە هۆی کێشەکەوە پۆلیس خۆیدەکات بە پارکەکەدا و داوای هەویە لە هەموو کەس دەکەن، وا پێدەچێت هاورێ عەزیز هەر پەساپۆرتە لوبنانیەکەی پێبووە گومانیان لێکردوە و لەگەڵ خۆیان بردویانە بۆ مەرکەزی پۆلیس، ئیتر هەر ئەو گرتنە بوو بە داخێکی گەورەوە نەمانبینیەوە. ئەم هاورێیە کاتی خۆشی من لە سپیندار کە بارەگای قیادەی قیادە مەرکەزی بوو دوای ئازادکردنم لە گرتوخانەی ڕایەتی پارتی بینیبووم. کەسێکی زۆر ڕۆشبیر و بە توانا و زیرەک بوو.\nکاکە ئازادی مەلا، ئەم پیاوە قارەمانە ئەڵقەی پەیوندی نێوان ئێمەی وحدە القاعدە و کۆمەڵە بوو لەو سەردەمەدا، کە وا بزانم هاورێ برایم ئیسماعیل دێلێژەیی دەیناسی. کاتێک پەلاماری کاکە ئازادیان دا، خزمێکی خۆم کە ئەو سەردەمە هاورێبووین و متمانەو بڕوای تەنزیمی هەبوو لە نێوانماندا بۆیە بۆ شاردنەوە هێنای بۆ ماڵی ئێمە و دوابینینم ئەو شەوە بوو کە لە ماڵی ئێمەوە ڕەوانەی قەرەداخمانکرد و گەیشتە لای پێشمەرگەکان، بە داخێکی زۆرەوە ئەم هاورێ قارەمانەشم نەبینیەوە. ئەم هاورێ قارەمانە یەکێک بوو لەو هاورێیانەی کە لە تەنزیمی کۆمەڵەدا و لە لای ئێمەش زۆر زۆر جێگەی متمانە و ڕاگرتنی نهێنیەکان بوو، زۆر کەسێکی ئارامبوو، کەسێک بوو قووڵ بیریدەکردەوە، کەسێک بوو دیبلۆماسیەتی زۆر هەبوو لە قسەکردن و گفتوگۆکردندا هەرگیز بەرامبەرەکەی بێتاقەتنەدەکرد ئەگەر جیاوازی دیدوبۆچوون و فکری زۆریش لە نێوانیاندا هەبووایە.\nداوای لێبوردن دەکەم لە ناو هێنانی خۆم، کە بە هۆی ئەوەی چیرۆکەکان زۆریان لای من ماونەتەوە، زۆرکەس پێیان وتووم کە باسیان بکەم بەڵام تا ئێستا باسم نەکردوون، کە بە وردی ئاگاداری زۆر مەسەلەی سیاسی ئەو سەردەمە هەم و ئاگاداری قیادەی مەرکەزی و وحدە القاعدە و زۆرێک لە هاورێیان وەک فازیلی مەلا مەحموود و سامی شۆرش و چەندین هاورێی تر هەم.\nگرنگە کە ڕێگەی ڕاست و دروست بەرنەدەین و، گرنگیشە کە ئەوەمان بیر نەچێت ڕێگەی خەبات و تێکۆشان ئاسان نییە و هەموو کەس دەرەقەتی نەهاتووە، بۆیە ئەگەر یەکێک لایدابێت، یان ئاراستەکەی گۆڕابێت، نابێت بکرێت بە سفری دوای فاریزە، هەڵبەت من بۆ خۆم تا هەنووکە بروای تەواوم بە فەلسەفەی مارکسی لینین هەیە و بە ئینسانیترین فەلسەفەی دادەنێم و تا هەنووکە هیچ هێزێکی سەروەت و سامان و پێگەی کۆمەڵایەتی و سیاسی نەیانتوانیوە ئاراستەکەم بگۆڕن، بەڵام لەگەڵ ئەوەشدا تانە لە کەس نادەم کاتێک دەگۆڕدرێت، هەموو کەس ئازادە لە ژیانیدا چۆن بیردەکاتەو و بەرەو کوێ هەنگاو هەڵدەنێ، دنیای سیاسەت و خەبات و تێکۆشان پڕە لە نشێویی و هەورازی سەخت، ناکرێت وا بیربکەینەوە کە هەموو کەس دەتوانێت تا ئەو سەری ڕێگاکە بڕوات.\n١١\_١٢\_٢٠١٢ - نەرویج


پرسیار و گومانەکان لەسەر مەلەفی نەوت\nTuesday, 02.09.2016, 1:23\nگرێبەستە نەوتیەکان بۆ ناشەفافە و چێ شتێکی شاراوەی تیایە کە ببێتە ھۆی ئەوەی کە ئاشکرا کردنی خەتەر بێت؟\nئەو لایەنانە کێن کە گرێبەستەکانیان ئیمزا کردووە لەگەڵ ھەرێمی کوردستان ،ئەی بۆ ئەوان قۆنتەراتەکانیان ئاشکرا ناکەن ؟ کۆمپانیاکانی تورکیا،کۆمپانیاکانی بەریتانیا،کۆمپانیاکانی ئەمریکا و فەرەنسا ،ئایا ئەوانیش گەندەڵن و ئامادە نین کە عەقدەکانیان ئیمزا بکەن؟؟\nڕاستە کورد خۆی خاوەنی نەوتەکەیە ،بەڵام ئەم نەوتەی کوردستان خۆماڵی نەکراوە و ھەر وەک کاتی خۆی کە عێراق نەوتەکەی خۆمالی (تامین) نەکرا بوو ھەتا ساڵی ١٩٧٠ کە کۆمپانیاکانی بەریتانیا کاری دەرھێنانی نەوتیان ئەکرد زۆرترین بڕی نەوت بەشی ئەوان بوو ،تەنھا کەمێکی نەبێ ئەدرا بە عێراق .\nکە ھەولێر ترستی کەوتە سەر و کەمێکی مابوو داعش بەرەو قووڵایی کوردستان بجولێت ،ئەمریکا ستۆپێکی پێ کردن ،ئەمە لەبەر خاتری کورد نەبوو ،بەڵکو پاراستنی بیرە نەوتەکانی کوردستان بوو.\nئەمریکا لەسەر کوشتنی ھەزاران مرۆف چاوی کوێرە،بەڵام ئەگەر بۆریە نەوتێک بەرژەوەندیەکانی ئەمریکای تیا دابین کرا بێت ئامادەیە سەربازی بۆ دابەزێنێ\nتورکیا عەقدی ٥٠ ساڵەی لەگەڵ ھەرێمی کوردستان واژۆ کردووە و ھیچ تەرەفێکیان ئامادە نین ئاشکرای بکەن،\nکاک عەلی (پەرلەمانتاری گۆڕان) بەدواداچوونی وردی کردووە و ئەڵێ ئێستا رۆژانە بڕی یەک ملیۆن بەرمیل ھەناردە ئەکرێت بە بۆری و تەنکەر .بەڵام ئەوان بە رەسمی دان بە ٦٠٠ ھەزار بەرمیلدا ئەنێن و تەنانەت پارەی ئە بڕەش دیار نیە\nھاوڕێیان ،ئەوەی مەبەستمە بیڵێم ئەوەیە بەرژەوەندیە ئابوریەکان سیاسەتی دەولەتان دیاری ئەکات و ھەموو کات وا بووە و شەڕەکانی جەنگی جیھانی یەکەم و دووەم ئەوەمان پێ ئەلێت کە ھەموو شەڕەکان بنەمایەکی ئابووری لەپشتەوە بووە .\nئەمریکا لە ھەر ووڵاتێک بنجی داکوتا بێ ،بۆ پاراستنی بەرژەوەندیەکانی خۆی بووە لە ئێستا و ئایندەدا.\nرەنگ بێ کەسانێک بپرسن کە ئایا ئەمریکا پێویستی بە دووسەد یان سێ سەد ھەزار بەرمیل نەوتی کوردستانە ؟ ...ئەی بۆ نا ٣٠٠ بەرمیل لە کوردستان ٤٠٠ لە کوەیت ٦٠٠ لە سعودیە ٤٠٠ لە قەتەر و ھەتا دوایی دە ئێستا حسابێکی بۆ بکە بزانە چەند زۆرە .\nرەنگ بێ ئێستا بەرچاوت ڕوونتر بێت کە بۆچی پارەی نەوتی کوردستان دیار نیە، جا ئەمە تەنھا ئەمریکا نیە کە لە کوردستان بە دوای بەرژەوەندیەکانی خۆیەوەیەتی ،تورکیا بەریتانیا فەرەنسا رەنگ بێت ئێستا وەڵامی ئەو پرسیارەشت دەست بکەوێت کە بۆچی بەرزانی لە ئەمریکا و تورکیا و ھەندێ ووڵاتی تر مەرغووبە ،دیارە بەرژەوەندیەکانیان پارێزراوە و کاوربارەکانیان بە کەسێکی وەک بەرزانی ڕایی ئەبێ و کەسێکیان ناوێت کە ئەمریکا بڵی وا بکە و ئەویش بڵێ ئاخر قوربان ئەمە لەگەڵ بەرژەوەندیی ووڵاتەکەمدا نایەتەوە و من ئەمەم پێ ناکرێ ،نا ئەوان کەسێکیان ئەوێت کە ھەموو کات لە ئامادەباشیدا لە جێبەجێ گەیاندنی فەرمانەکانیان و موەزەفێکی موتیع بێت،جا گرنگ نیە ھەرکەس بێت و واشی گەورە ئەکەن ،کە کەس عەقڵی بۆی نەچێت.....\nئاخر ھەر ئەمەشە وای کردووە کە کورد خۆی تەماشاکەر بێت و لە برسا بمرێ و نەوتەکەشمان ڕۆژانە بری ھەناردە زیاد ئەکات\nئەمریکا بەلایەوە گرنگ نیە مەلیکەکانی خلیج چۆن حوکم ئەکەن و کێ حوکم ئەکات ،ئەوەی بەلایانەوە گرنگە کێە کە ئەتوانێ بۆ دوور مەودا پارێزگاری لە بەرژەوەندیەکانی ئەوان بکات ،\nئەوەی گرنگە بۆ میللەتی کورد ،کە چاوی کراوە بێت و ورد بێت لە ھەنگاوەکانیدا و بە دوای راستیەکاندا بگەڕێت\nئەوەی گرنگە کە ئەبێت داواکاری خەڵکی خۆماڵی کردنی نەوتی کوردستان بێت ،نەک کورد کە خۆی خاوەنی نەوتەکەیە بەشێکی بچووکی بۆ بمێنێتەوە ،لەم بارەدا دەرنەھێانی ئەم سەروەتە باشترە لەوەی کە دەوڵەتە ئیقلیمی و زل ھێزەکانی پێ دەولەمەند بکرێ .ئەبێت کورد بە دوای ئەجندای کاری نیشتیمانیەوە بێت و بیر لەوە بکاتەوە کە یەک ریز و راوەستاو بێت و ھێزی ناوخۆ یەک بخەین و یەکسانی و یاسا و بەرەوپێشچوونێک لەسەر ئەساسی زانستی بنیاد بنێن ، نەک سامانی کوردستان بخەینە مەزادی دەوڵەتانەوە لەپێناوی دەسەلاتی بنەمالەیەکدا\nگەندەڵیەکانى فواد حسین سەروکى دیوانى سەروکا یەتى هەرێمى کوردستان\nزانیاریه‌ك ده‌رباره‌ی به‌ریوه‌به‌ری گومركی گه‌رمیان\nراستە ئەو تاوانبار و پیاوکوژەی پاراستن سەردانی ئەڵمانیا و بەریتانیا کردووە


بەڕێوەچوونی سیمینارێکی سیاسی و کۆمەڵایەتی لە وڵاتی نۆروێژ\nناوەندی هەواڵ- نۆروێژ: کاتژمێر 1ی دوانێوەڕۆی رۆژی یەکشەممە 24ی نوامبەری2013ی زایینی، بە بۆنەی ٢٥ی نۆڤامبر، ڕۆژی بەرئەنگا بوونەوەی توندوتیژی دژ بە ژنان، کۆمیته‌ی یەکێتی ژنانی دێموکڕاتی کوردستان، کۆمیتەی نۆروێژ لە شاری لیللەستـرۆم، سیمینارێکی سیاسی و کۆمەڵایەتی بۆ بەرێزان حوسێن مەدەنی، نووسەر و سیاسەتمەداری گەڵی کورد و حیزبی دێموکراتی کوردستان و خاتوو خەندە جەزا چالاک لە بواری ژناندا و بە بەشداری ژمارەیەکی بەرچاو لە ئەندامانی حیزبی دێموکراتی کوردستان و نوێنەری بەشێک لە حیزب و رێکخراوە سیاسییەکان پێک هێنا.\nسەرەتا سمینارەکە بە خولەکێک بێدەنگی بۆ گیانی پاکی شه هیدان کورد و کوردستان دەستی پێ کرد، پاشان لە لایەن خاتوو مەحبوب ڕەحیمی بەرپرسی یەکێتی ژنان لە نۆروێژ وێرای بەخێر هاتنی بەشدار بووان، باسێکی کورتی لە سەر 25ی نوامبەر، رۆژی بەرەنگاربوونەوە تووندو تیژی دژ بە ژنان پێشکەش کرد، ناوبراو وتی: کۆمەڵگای کوردەواری و ڕۆژهەڵاتی ناوەراست بە گشتی، یەکێک لەو ناوچانەیە کە ژن تێیدا زۆر بە توندی چەوسێندراوەتەوە، لەو کۆمەڵگایانەدا ژن وەکوو نیوە ئینسان و تەنانەت لەوەش کەمتر رێزی بۆ دادەندرێ، هەر بۆیە بەو جۆرە کەسایەتی ژن خراوەتە ژێر پرسیار و لە جەوهەری خۆی دوور خراوه‌ته‌وە.\nژن وەکوو کاڵایەک چاوی لێکراوە و وەکوو مرۆڤێک دەرفەتی ئەوەی پێک نەدراوە کە لە ژیانی سیاسی و کۆمەڵایەتیدا بەشداری بکات و دەرفەتی گەشەسەندنی تواناکانی لێ زەوت کراوە.\nئینجا نۆرە گەیشتە خاتوو خەندە جەزا. بەرێزیان باسێکی تێر و تەسەلی لە سەر گیرو گرفتی ژنان لە دونیادا، بەتایبەت لە کوردستان پێشکەش بە ئامادە بووان کرد. ناوبراو لە باسەکەی دا وتی: وا 25 نوامبەری ئه‌مساڵیش وه‌ک نوامبرە‌کانی تێپەڕی، بەڵام شتێک له مەبەست نه‌گۆڕا، توند و تیژیه‌کان زیاتربوون و جه‌سته میهره‌بانه‌کان به‌رده‌وام ده‌سوتێن، ئه‌و ئاگره بێ به‌زه‌ییه هه‌ر کڵپه ده‌دات، که‌سیش له خه‌می کوژانه‌وه‌ی دا نیه.\nتوندوتیژی یەكێكە لە دیاردە ترسناكەكانی جیهان، كە هەڕەشەیەكی گەورە لەبونیادی كۆمەڵگا دەكات، گەرچی پیاوان ئەنجامدەری ڕاستەوخۆی توندوتیژین، بەلام ژنانیشیان لەم هەڵسوکەوتەوە تێوە گلاندوە و زۆر جار باوک بەتەکبیری دایک پێکەوە کچێک دەبەن بۆ مەرگ. ئەوەی جێی هەلوێستەیە، سەرەڕای دەرئەنجامە خراپەکانی، بەگشتی ئەکرێ بلێین دیاردەیەكە کە جوانییەكانی شێواندووە و بەرنامەی ژیانی لەناو كۆمەڵگادا تێكداوە. بەرێز خەندە جەزا لە درێژەی باسەکەیدا ئاماژەی بە دەور و کاریگەری ئایین کرد لە پرسی توندتووتیژی دژ بە ژنان و وتی: دەبوو ئایین بۆ چاكسازی كۆمەڵگا و یەكسانی نێوان مرۆڤەكان بەكاربێت، بەلام مخابن هۆكارێكە بۆ بەکارهێنانی توند‌وتیژی. ئایینەكان لەمێژووی خۆیاندا رۆڵی گەورەیان لە حوکم کردن و یاسا دانان بۆ سنورد دارکردنی تاک لەناو کۆمەلگادا گێراوە، بەلام ئاینی ئیسلام ئەتوانی بلێی زۆر وردترو تایبەت تر چۆتە نێو ژیانی شەخسی تاکەوە و تەنانەت تا نێو جێگەی خەوەکانیشمان هاتووە و تەداخول لە سەرجەم ماف و خواست و خۆزگەو حەزەکانماندا دەکات.\nبەشی دووهەمی سمینارەکە تەرخان کرابوو بۆ لێکدانەوە و لێکۆڵینەوە سیاسییەکانی تێکۆشەر و سیاسەتمەداری گەورەی گەلەکەمان بەڕیز کاک حسێن مەدەنی، کە ئەو بەشەش بە بەرێز کەریم ئەڵڵاوەیسی، بە پێشکەش کردنی پێناسەیەکی کورت لە سەر ژیان و ڕابردووی سیاسی بەرێز حوسێن مەدەنی دەستی پێکرد.\nئینجا بەڕێز مەدەنی دەستی بە قسەکانی کرد و لە بەشێک لەو بابەت و لێکدانەوە زانستییانە دا کە پێشکەشێ کردن هەوڵی دا پێناسەیەکی ڕوونتر لە سیاسەتی نێودەوڵەتی و ناوچەی و دۆخی سیاسی جیهان و ناوچەکە دەرحەق بە کورد، بە گوێران و بەشدارانی کۆرەکە بگەیەنێت.\nبەڕێز حسێن مەدەنی لە بەشێک لە قسەکانی دا وتی: مەسەلەی کورد وەک واقعبینی ئاسویەکی روونی هەیە، بەهاری کوردی لە پێشە کە کورد پێویستە خۆیندەوەی سەردمیانە و لێکداندوەی سیاسی وردی لەسەری هەبێ . لەسیاسەت دا دەبێ لەسەر سێ ئاست کاربکرێ: جیهانی،　ناوچەیی و لوکالی. کارێگەری جیهانی زۆر زیاترە پاشان ناوچەیی و ئەم جار لوکالی‌یە و.کاریگەری ئەوانە لە سەر یەکتر هەیە. کە هێزی لوکالی خۆی لەگەڵ هێزی ناوچەیی وجیهانی تەتبیق نەکا سەرناکەوێ.\nبە پێ نەزمی جیهانی و ناوچە و هەڵکەوتی هەستیاری کورد لە رۆژهەڵاتی نێوەراست کە رێگای ئازادی دریایی نییە، بە بێ پشتیوانی وڵاتێکی بە هێزی جیهانی واتە ئەمریکا مەسەلەی کورد سەرناکەوێ.\nدوای جەنگی جیهانی یەکەم، شیخ مەحموودی حەفید لە سلیمانی حکومەتی کوردی دامەزراند. هەرچەند شێخ مەحمود شەخسیەتێکی رۆحی و زۆر خۆشەویست بوو لە نێو خەلکی کوردستاندا و تەنانت لەنیو عەرەبی عیراقی و تورکیەی عوسمانی رێز و خۆشەویستی هەبوو، بەوحاڵەش چوونکە لە دامەزاندنی ئەو حکوومەتە دا، بریتانیا بەرژەوەندی خۆی تێدا نەدەدیت، نەک هەر پشتی نەگرت بەلکوو بە هێرشی هەوایی و زەمینی تێکی شکاند.\nکۆماری کوردستان، دوای جەنگی جیهانی دووهەم بە هۆی بۆشایی دەسەڵات لە کوردستان و کشانە و لاواز بوونی هێزەکان ناوەندی لە ئێران، دەرفەتێک بۆ کوردی ڕۆژ‌هەڵات رەخسا بە رێبەری قازی مەحەمەد کۆماری کوردستان دامەزرێنن. هەرچەند ئەو کۆمارە دەسکەوتێکی زۆر بە نرخی فەرهەنگی، کۆمەلایەتی و سیاسی لەو بەشەی کوردستان بەدەست هێنا کە لەگەڵ هیچ کام لە بەشەکانی کوردستان بەراورد نەدەکرا، بەڵام بە هۆی ئەوە کە ئەم کۆمارە لە ڕاستای سیاسەتی وڵاتە زلهێزەکان، بە تایبەت ئەمریکا وئینگلیس دا نەبوو و کۆماری کوردستانیان زیاتر لە بەرژەوەندی رووسەکان و دژ بە خۆیان دەزانی بۆیە پشتیوانیان لێ نەکرد و تێکیان شکاند.\nپێویستە بگوترێ کە هێچ دەسەڵات وهێزیک نەیتوانیوە لە باری سەربازییەوە بە سەر چوار پارچەی کوردستان دا زاڵ بێ و بە درێژایی مێژوو شکستەکانی کورد زۆرتر سیاسی بوون هەتا سەربازی. شعوری نەتەوەیی بە دامەزرانی حکومەتی هەریمی کوردستان بەرزبۆتەوە. کورد لەو سێ ناسیونالیزمە داخۆی دەبێنێتەوە. ناسیونالیزمی عەرب، فارس　و تورک. ئەم سێ ناسیونالیزمە دەیانەوێ ناسیونالیزمی کورد خەفە بکەن کە نەبێتە دەولەتی کوردی.\nڕۆژهەڵاتی نێوەراست پرکێشەترین ناوچەی جیهانە. 60% ئەنباری نەوتی جیهان لەو ناوچە هەڵكەوتووە، ژیئوپولیتیکی جیهان بە چاوی تەماحەوە دەرۆانیتە ڕۆژهەڵاتی کوردستان و یەگەر ڕوونتر بڵێین شەری ئێستا شەری نەوت و ئێنرژیە.\nلەگەڵ هەموو دژایەتیەکان حکومەتی هەریمی فاکتورە، رخنەی رۆخینەر بە زیانی کوردە. دەستکەوتەکانی کورد　ئاسان بەدەست نەهاتووە و مەودای جیهانی هەیە. پێوستە بە سەرکەوتنەکان و حکومەتی هەریمی کوردستان شانازی بکەین.\nکە باسی سیاسەتی جیهانی دەکەین ، پێویستە بگۆتری کە کەمپنشین بی یان لە شاخ بی، لە ڕاستای سییاسەتی جیهانیدا حەرەکەت نەکەێ شکست دەخۆی ودەدوڕێی. لە ژیئوپولیتیکدا ڕاگرترنی سەنگ و سوکی دەسەڵات ئەساسە. سیاسەتی ڕۆژ‌هەڵاتی نێوەڕاست لەسەر هاوسەنگی هێز دارێژراوە. ئەوەی کە لە ناوچە وجیهان حیساب بۆ کورد دەکەن دەبێ ئەوە بە دەسکەوت دابنێن.\nیاساکانی کات و ساتە لێک گریدراوەکان زۆر گرینگن. بە پێ ئەم قانوونە نابێ لاسەنگی نێوان پارچەکانی کوردستان　بمینێ. حکوومەتی هەریمی کوردستان نابێ بهیڵێ لە بەشەکانی دیکەی کوردستان، کورد بچەوسێتەوە.\nپێویست بە ئاماژەکردنە لە هەر دووک بەشی ئەو سیمنارە دا، ئامادەبووان زۆر چالاکانە بەشداری باسەکان بوون و بە هێنانەگۆڕی پرسیار و تێبینی زۆر پڕ نێورۆک سیمنارەکەیان دەوڵەمەندترکرد.\nسیمنار لە کاتژمێر 13.00 دەستی پێکرد لە کاتژمێر 17.30، لە ناو ڕەزامەندی بەشداران دا کۆتایی پێهات.\nبگه‌رێوه|ئەم بابەتە 1029 جار بینراوە| بینێره| چاپ


لە 2014ەوە پڕۆژە لەسلێمانی نەكراوەو هەزاران پرۆژەش راگیراون\nچالاکیەکانی ڕیکخراو 2017-02-22 340 جار بینراوە کۆمێنت\nرۆژی یەكشەممە (19-2-2017) شەشەم بەرنامەی (ئەنجومەنی پارێزگای سلێمانی و هاووڵاتیان) پێشكەشكرا بە میوانداری بەڕێز (خەدیجە عەبدولجەبار) سەرۆكی لیژنەی پلان و پرۆژەكان لە ئەنجومەنی پارێزگای سلێمانی.\nلەم بەرنامەیەدا خەدیجە عەبدولجەبار بوونی كۆمپانیای سێبەرو ژمارەی پرۆژە وەستاوەكان ئاشكرادەكات و ئاماژە بەمەترسییەكانی قەیرانی دارایی لەچەند ساڵی داهاتوو دەكات.\nخەدیجە عەبدولجەبار سەرۆكی لیژنەی پلان و پرۆژەكان لەئەنجومەنی پارێزگای سلێمانی لەبەرنامەی (ئەنجومەنی پارێزگای سلێمانی و هاووڵاتیان) كە رۆژی یەكشەممە لەڕادیۆی نەوا پێشكەشكرا، رایگەیاند: لەسێ ساڵی 2016 و 2017 و 2018 پێویستمان بە 15 ترلیۆن دینار بووە بەڵام لەساڵی 2014ەوە هیچ پرۆژەیەك لەسلێمانی نەچۆتە بواری جێبەجێ كردنەوە.\nخەدیجە عەبدولجەبار ئاماژەی بەمەترسیداریی قەیرانی دارایی كردو وتی: شوێنەوارەكانی لەساڵانی داهاتوودا زیاتر دەردەوێت، لەبەرئەوەی گەشەكردن بەدەوام دەبێت، بەڵام بودجە نییە بۆ دابینكردنی خزمەتگوزاری.\nئەوەشیخستەڕوو كە گەشەكردن لە هەموو هەرێمی كوردستاندا وەستاوە و بەتایبەتیش سلێمانی، لەبەرئەوەی پارێزگای سلێمانی زیاتر زەرەمەند بووە لە دەستی رژێمی بەعس، بۆیە ئەو پارانەی هەبووە لە رابردوودا زیاتر لەژێرخانی ئابوریدا خەرج كراون نەك لەپڕۆژەی گەورە.\nخەدیجە عەبدولجەبار ژمارەی پرۆژە وەستاوەكانی سلێمانی ئاشكرا كرد و وتی: زیاتر لە 4 هەزار پرۆژە لەسلێمانی وەستاون و پارەنییە تەواو بكرێن، ئەگەر ئەیانزانی پارە نییە بۆ خستویانەتە بواری جێبەجێ كردنەوە، لەوانەیە هەر ئاگاشیان لەوە نەبووبێت كە پارە هەیە یان نییە.\nوتیشی: هەر وەزیرو بەرپرسێك بۆ خۆی بڕیاری داوە، بەتایبەت لەكاتی هەڵبژاردندا، هەر ئەوەندەت دەزانی پرۆژە دەچووە بواری جێبەجێ كردنەوە.\nهاوكات هۆكاری كاریگەریی زۆری قەیرانی دارایی بۆ "نەبوونی پلان و بەشێك لە كۆمپانیاكان گەڕاندەوە" و وتی: نەبوونی پلان یەكێكە لەهۆكارەكان و هەروەها بەشێك لە كۆمپانیاكان ئەهلیەتی ئەوەیان نەبووە پرۆژەیان پێبدرێت، بەڵام پێیان دراوەو كۆمپانیا هەبووە سێبەر بووەو ئێستاش هەیە.


سەرەتا»سیسته‌م OS»ویندۆز»دەکرێت دوو درایڤ بکرێت بەیەک،بێ ئەوەی هیچ داتایەک بسڕێتەوە؟\nلەلایەن sarkaut hassan لە 15/06/2016 0 Comments\nئامادەکاری: کلیک بکە لە ← داونلۆد → بۆ داگرتنی بەرنامەکە.دواتر دایبەزێنە سەر کۆمپیوتەرەکەت.\nبابەتەكانی پێشووترفۆنتەکانی سەرچیا (١٠٠ فۆنتی یونیکۆدی کوردی)\nبابەتی دواتر چەند رێنماییەکی گرینگ بۆ ئەوانەی کومپیوتەر زۆر بەکار دەهێنن\nئەندرۆیدی N پێنجی ئەم مانگە بە فەرمی بەردەست دەخرێت\nلەلایەن Rasty Saeed 01/08/2016\nبەگوێرەی نوێترین زانیاری دەربارەی وادەی بڵاوکردنەوەی فەرمی وەشانی N ئەندرۆیدی کۆمپانیای گووگڵ، کە لە ئەژماری…\nسه‌ره‌تایه‌ك بۆ OOP و باس كردنى جاڤا\nلەلایەن hawbash abas 24/12/2016\nپێش ئەوەی فەیسبووکەکەت تێک بچێت،ئەم کردارانە بکە\nلەلایەن Rasty Saeed 22/01/2016\nئاشکرایە کە بەردەوام ئەکاونتی فەیسبوکەکانمان توشی کێشە دەبن ، بەتایبەتی لە کاتی لەبیرچونەوەی وشەی نهێنی یاخود…\nئاگاداربن! صراحە سیخوڕی بەسەر مۆبایلەکانتان دەکات\nلەلایەن Rawezh Saeed 29/09/2017\nصراحە، ماڵپەڕێکە کە رێگە بە بەشدرابوانی دەدات نامە و پەیام بۆ یەکتری بنێرن بە شێوەیەکی…\nلەلایەن Ranja Hseen 11/10/2016\nInstant Articles : واتا وتار یاخود بابه‌تی ده‌ستبه‌جێ، یان ڕاسته‌وخۆ، ئه‌م زاراوه‌یه له جیهانی ته‌كنه‌لۆژیای…


دانەگاز: هیچ قەرزێکمان لەلای هەرێمی کوردستان نەماوە\n2021-11-14 [09:02 AM]\nکۆمپانیای دانەگاز راپۆرتی دارایی نۆ مانگی یەکەمی ئەمساڵی بڵاوکردەوە و ئاماژە بەوە دەکات کە داهاتی کۆمپانیاکە لەو ماوەیەدا بە رێژەی 27٪ بەرزبووەتەوە بۆ 334 ملیۆن دۆلار. دەشڵێت، هیچ قەرزێکیان لەلای هەرێمی کوردستان نەماوە.\nدانەگاز دەڵێت، "ئاستی بەرهەمهێنانی گاز لە هەرێمی کوردستان لە 9 مانگدا بە رێژەی 7٪ بەرزبووەتەوە." قەبارەی بەرهەمهێنانیش بەرزبووەتەوە بۆ رۆژانە 34 هەزار بەرمیل هاوتای نەوت.\nکۆمپانیای دانەگاز لە هەرێمی کوردستان و میسر لە بواری پەرەپێدان و بەرهەمهێنانی گازی سرووشتی و گازی شل کاردەکات. لە راپۆرتەکەیدا باسی لەوە کردووە کە کۆی گشتیی داهاتی کۆمپانیاکە بە رێژەی 27٪ بەرزبووەتەوە بۆ 334 ملیۆن دۆلار.\nدانەگاز هەروەها رایگەیاندووە، لەو ماوەیەدا تێکڕای بەرهەمهێنانی کۆمپانیاکە بەرزبووەتەوە بۆ 63200 بەرمیل هاوتای نەوت. لە 9 مانگی یەکەمی ئەمساڵدا دانەگاز 256 ملیۆن دۆلاری وەک شایستەی دارایی وەرگرتووە، جگە لە شایستە داراییەکان و داهاتی فرۆشتنی بەرهەمەکانی داهاتی دیکەی هەبووە.\nدانەگاز ئەمڕۆ یەکشەممە 14-11-2021 راپۆرتەکەی بڵاوکردووەتەوە، دەڵێت، لە هەرێمی کوردستان دانەگاز لە نۆ مانگی یەکەمی ئەمساڵدا 131 ملیۆن دۆلار داهاتی هەبووە. بەوپێیەش داهاتەکانی کۆمپانیاکە لە هەرێمی کوردستان لە 9 مانگدا بەراورد بە ساڵی رابردوو 77٪ بەرزبووەتەوە.\nکۆمپانیای دانەگاز جەختی لەوە کردووەتەوە کە حکومەتی هەرێمی کوردستان هیچ بڕە قەرزی کۆمپانیاکەی بۆ ساڵانی 2019 و 2020 لەسەرشان نەماوە.\nدکتۆر پاترین ئالمان وارد، بەڕێوەبەری جێبەجێکاری کۆمپانیای دانەگاز لەو بارەیەوە رایگەیاند، "هەنگاوەکانی کۆمپانیاکە بۆ بەرزکردنەوەی ئاستی بەرهەمهێنان و کەمکردنەوەی خەرجییەکان و هەروەها بەرزبوونەوەی نرخی جیهانیی نەوت بوونەتە هۆکار بۆ بەرزبوونەوەی داهاتەکانی کۆمپانیاکە.\nئالمان وارد هەروەها رایگەیاند، پرۆژەی پەرەپێدانی گازی کێڵگەی کۆرمۆر و زیادکردنی رۆژانە 250 ملیۆن پێی سێجا لە مانگی 4ـی ساڵی 2023 دەستبەکاردەبێت و دەگاتە قۆناخی بەرهەمهێنانی گاز.\nکۆمپانیای دانەگاز لە هەرێمی کوردستان لە کێڵگەی کۆرمۆر گاز بەرهەمدەهێنێت و سەرقاڵی پەرەپێدانی ئەو کێڵگەیە بە دووقۆناخ و پلانی هەیە ئاستی بەرهەمهێنانی گازی سرووشتی لەو کیڵگەیە تاوەکو چەند ساڵی داهاتوو بەرزبکاتەوە بۆ نزیکەی 1000 ملیۆن پێی سێجا.


ڕەحیم مەحمودی ئازەر لە بەندیخانەی ورمێ دەستی دایە مانگرتن لە خواردن | KHRN\nماڵ هه‌واڵه‌کان\tڕەحیم مەحمودی ئازەر لە بەندیخانەی ورمێ دەستی دایە مانگرتن لە خواردن\nڕەحیم مەحمودی ئازەر لە بەندیخانەی ورمێ دەستی دایە مانگرتن لە خواردن\nby KHRN 25 شوبات 2020\nبەگوێرەی زانیارییەکانی تۆڕی مافەکانی مرۆڤی کوردستان، ئەمڕۆ ٦ی ڕەشەمە / ٠٢.٢٥، “ڕەحیم مەحمودی ئازەر”، بەندکراوی سیاسیی کورد بۆ دەربڕینی ناڕەزایی بەرامبەر بە ڕەتکردنەوەی داواکاریی ئازادیی مەرجدارەکەی لەلایەن ئەنجومەنی ڕیزبەندی بەندیخانەی ورمێوە دەستی دایە مانگرتن لە خواردن.\nداواکاریی ئازادیی مەرجداری ئەو بەندکراوە سیاسییە کە زیاتر لە نیوەی سزای ٥ ساڵ بەندکرانەکەی تێپەڕکردووە لەلایەن ئەنجومەنی ڕیزبەندنی بەندیخانەی ورمێوە بە بەهانەی “پابەندنەبوون بە ئەخلاق” ڕەتکراوەتوە.\nلەگەڵ دەستپێکردنی مانگرتن لە خواردنی ئەو بەندکراوە سیاسییە، لە ئێستادا ١١ بەندکراوی سیاسی و مەزهەبیی کورد لە بەندیخانەی ورمێذا لە مانگرتن لە خواردندان.\nڕەحیم مەحمودی ئازەر لە رێکەوتی ٢٥ی ڕەشەمەی ١٣٩٦ / ٢٠١٨.٠٣.١٦ لە میانەی هێرشی ئەرتەشی تورکیا بۆ سەر عەفرین برینداربوو و بەناوی هاوڵاتییەکی خەڵکی سوریەوە گواسترابووەوە بۆ نەخۆشخانەیەکی شاری حەلەب، بەڵام لەلایەن هێزەکانی سپای پاسدارانەوە ناسرا و پاشان دەستبەسەرکرا.\nئەو هاوڵاتییە کوردە پاشان گەڕێندراوە بۆ تاران و پاش ٣ ڕۆژ دەستبەسەرکران لە دەستبەسەرگەی ئیتلاعاتی سپای پایتەخت بۆ دەستبەسەرگەی ئەو ناوەندە ئەمنییە لە ورمێ بەڕێکرا و بۆ ماوەی مانگێک لێکۆڵینەوەی لەگەڵ ئەنجامدرا.\nلە ڕێکەوتی ٢٣ی جۆزەردانی ١٣٩٧دا / ٢٠١٨.٠٦.١٣ لە لقی ٣ی دادگای شۆڕشی ورمێوە بە سەرۆکایەتیی دادوەر نەجەف زادە دادگاییکرا و بە تۆمەتەکانی “ئەندامبوونی یەکینەکانی پاراستنی گەل”، “پیلانگێڕی دژی کۆماری ئیسلامی” و “بانگەشە لەدژی کۆماری ئیسلامی” بە ١١ ساڵ بەندکران سزادرا کە بەپێی مادەی ١٣٤ی یاسای سزادانی ئیسلامی ٥ ساڵ لەو سزایە جێبەجێ دەکرێت. ئەو سزایە پاشان لەلایەن دادگای پێداچوونەوەی ورمێوە وەک خۆی پشتڕاستکرایەوە.\nهاوکات بەگوێرەی ئەو ڕاپۆرتانەی بە تۆڕی مافەکانی مرۆڤی کوردستان گەیشتوون، بەندکراوێکی مەزهەبیی کورد بەناوی “عەبدولسەلام مەردانی ڕەزگە” بۆ دەربڕینی ناڕەزایی بەرامبەر بە یەکلایی نەبوونی دۆخی دوسیەکەی لە ڕۆژی ١٢ی ڕێبەندانەوە / ٠٢.٠٢، دەستی داوەتە مانگرتن لە خواردن.\nئەو هاوڵاتییە لە ڕۆژی ٧ی خەزەڵوەری ساڵی ڕابردوو / ٢٠١٨.١٠.٢٩، لەلایەن هێزە ئەمنییەکانەوە لە شنۆ دەستبەسەرکرا و پاش ماوەیەک ڕەوانەی بەندیخانەی ورمێ کرابوو.\nهەروەها ٩ بەندکراوی سیاسیی دیکە لەو بەندیخانەیەدا بەمەبەستی دەربڕنی ناڕەزایی دژ بە ڕەتکردنەوەی داواکاریی ئازادیی مەرجدار و داواکاریی بۆ تەرخانکردنی ژوورێکی تایبەتی جیا لە بەندکراوەکانی دیکە لە ئێستادا لە مانگرتن لە خواردندان.\nڕۆژی ڕابردوو ٥ی ڕەشەمە / ٠٢.٢٤، “پەیمان میرزازادە” لە بەندی بەندکراوە سیاسییەکانی بەندیخانەی ورمێدا لەدژی ڕەتکردنەوەی داواکاریی ئازادی مەرجدارەکەی و لە رێکەوتی ٣ی ڕەشەمەشدا / ٠٢.٢٢، حەوت بەندکراوی سیاسیی کورد لە بەندی گەنجانی بەندیخانەی ورمێدا بەناوەکانی “ئومێد سەعیدی”، “کەیوان زارع” و “ڕەزا ئیسماعیلی”، “کامران دەروێشی”، “سیامەک ئەشرەفی”، “کەیوان ڕەشۆزادە” و “کامران قاسمی” بە داواکاریی تەرخانکردنی ژوورێکی جیا لە بەندکراوەکانی دیکەی بەندی گەنجان دەستیان دابووە مانگرتن لە خواردن. هەروەها “بەشیر پیرەماوانە“، بەندکراوێکی دیکەی کوردیش لە ڕۆژی ٥ی ڕێبەندانەوە / ٠١.٢٥ بۆ دەربڕینی ناڕەزایی بەرامبەر بە بێ وەڵام مانەوە داواکاریی ئازادیی مەرجداری مانی لە خواردن گرتبوو\nمانگرتن له خواردنی به‌ندكراوی سیاسی كورد


Diplomatic Magazine | ژن كوشتن وه‌ك فێربوونی كۆمه‌ڵایه‌تی\n(مرۆڤ هه‌ر له منداڵییه‌وه لاسایكردنه‌وه‌ی تیادا چێنراوه، ئه‌رستۆ واده‌ڵێ)\nن:عمر علی احمد\nباندۆرا پێیوایه فێربوونی مرۆڤ هه‌م له‌ڕێگه‌ی پاڵپشتیكدن و هه‌م له‌ڕیگه‌ی تێبینیكردن و دواتر لاسایكردنه‌وه درووستده‌بێت،واته مرۆڤ تێبینی ره‌فتاری مرۆڤه‌كانی دیكه ده‌كات و دواتر لاساییان ده‌كاته‌وه و فێرده‌بێت.\nتیۆره‌ی فێربوونی كۆمه‌ڵایه‌تی،فێڕبوون به سه‌رنجدان لای باندۆرا\nباندۆرای كه‌نه‌دی دامه‌زرێنه‌ری ئه‌م تیۆره‌یه و هه‌ندێجار به تیۆره‌ی فێربوون به‌سه‌رنجدان یا تێبینی ده‌ناسرێت،بیریاران و زانایانی ئه‌م قوتابخانه‌یه به‌تایبه‌ت میلله‌ر و دۆلارد پێانوایه"ره‌فتاره‌كان به‌گوێره‌ی شێوازی پاڵپشتیكردن یا پاداشتكردن و سزادانه‌وه گۆڕانیان به‌سه‌ردا دێت،هه‌ر ره‌فتارێك به پاداشتكردن كۆتایی بێت مرۆڤ زۆر دووباره‌ی ده‌كاته‌وه،به‌ڵام ئه‌و ره‌فتارانه‌ی به سزادان كۆتایی دێت مرۆڤ هه‌وڵی خۆ دورخسته‌وه ده‌دات لێیان".\nباندۆرا پێیوایه فێربوونی مرۆڤ هه‌م له‌ڕێگه‌ی پاڵپشتیكدن و هه‌م له‌ڕیگه‌ی تێبینیكردن و دواتر لاسایكردنه‌وه درووستده‌بێت،واته مرۆڤ تێبینی ره‌فتاری مرۆڤه‌كانی دیكه ده‌كات و دواتر لاساییان ده‌كاته‌وه و فێرده‌بێت،ئه‌وان بڕوایان وایه مرۆڤ وه‌كو بونه‌وه‌رێكی كۆمه‌ڵایه‌تی له‌ژێر كاریگه‌ری ئاراسته و بیركردنه‌وی كه‌سانی چوارده‌وری خۆیه‌تی و به‌ره‌فتار و هه‌ستوسۆزی ئه‌وان كاریتێده‌كرێت.\nباندۆرا تاقیكردنه‌وه‌یه‌كی ئه‌نجامدا، كۆمه‌ڵێك منداڵی هێناو كردنی به‌سێ گروپه‌وه:\nگرووپی یه‌كه‌م، به‌چاوی خۆێان بینییان پیاوێك به‌چه‌قۆ هێرشی ده‌كرده سه‌ر بوكه‌ڵه‌یه‌ك و لێی ده‌دا و جنێو قسه‌ی نه‌شیاوی پێده‌وت.به‌ڵام له‌پای ئه‌و كاره‌ی كه ئه‌نجامیدا پاداشتكراو هیچ جۆره سزایه‌كی وه‌رنه‌گرت.\nگروپیی دووه‌م،پیاوێكه هه‌مان ره‌فتاری پێاوی یه‌كه‌می ئه‌نجامدا به‌ڵام له‌پای ئه‌و كاره‌ی كه كردی سزادرا.\nگروپی سێیه‌م بێلایه‌ن بوون هیچیان نه‌بینی.....دواتر باندۆرا ئه‌م منداڵانه‌ی له‌شوێنێك داناو ده‌ستیكرد به‌تۆماركردنی ره‌فتاره‌كانیان ئه‌و منداڵانه‌ی گروپی یه‌كه‌م زۆر ره‌فتار شه‌ڕه‌نگێزی و توندوتیژییان ئه‌نجام ده‌دا و منداڵانی گروپی دووه‌م كه‌متر ره‌فتاری شه‌ڕه‌نگێزییان ئه‌نجام ده‌دا و لێی دوره‌كه‌تنه‌وه، منداڵانی گروپی سێیه‌م ره‌فتاریی شه‌ڕه‌نگێزیان زۆر به‌كه‌می ئه‌نجام ده‌دا.\nهاوسه‌ری تریفه سه‌ردار كه به‌گوته‌ی پۆلیسی هه‌ولێر بكوژیی ژنه‌كه‌یه‌تی به پێنج ساڵ زیندانی حوكمدراوه...قسه‌ی باوی نێو خه‌ڵك با ژنه‌كانمان بكوژین خۆ پێنج ساڵ ئه‌وه‌نده نییه و رزگارمان ده‌بێت.\nلێره‌وه گه‌یشتنه ئه‌و ئه‌نجامه‌ی مرۆڤ سه‌رنجی ره‌فتاری كه‌سانی دیكه ده‌ات و لاساییان ده‌كاته‌وه و فێر ده‌بێت،گه‌ر هاتوو ئه‌و كه‌سه‌ی ره‌فتارێكی خراپ ده‌كات و له‌كۆتایدا سزا نه‌درێت ئه‌وا مرۆڤ لاسایی ده‌كاته‌وه.\nرووداوه‌كان:ساڵانه و رۆژانه بكوژه‌كان تاوان ده‌كه‌ن و دواتر به‌سزایه‌كی كه‌م و له‌لێبوردنێكی گشتیدا،ئازاد ده‌كرێن.\nمێردمنداڵاێك دایك و باوك و خانه‌واده‌یه‌كی خۆی كوشت،دوای ئازادكردنی باپیریشی كوشت.\nدیارده‌كان له‌سایه‌ی تیۆره‌كان:\nژنه‌كان ده‌كوژن و سزا نادرێن، یا رێكه‌وتنی كۆمه‌ڵایه‌تی له‌سه‌ر ده‌كرێت یا به‌سزایه‌كی كه‌م و دواتر له‌ڕێگه‌ی لێبووردنێكی گششتیی وه‌ك به‌رزه‌كی بانان بۆی ده‌ره‌چن.خه‌ڵك ده‌بینێت ئه‌م ره‌فتاره قێزه‌ونه كۆتاییه‌كی تاوانبار سزا نادرێت بۆیه خه‌ڵك تێبینی ده‌كات و دواتر لاسای ده‌كاته و دواتر فێره‌بێت،فێری كوششتن ده‌بێت.\nمرۆڤ به‌ته‌ماشاكردنی فیلمی توندوتیژی به‌تایبه‌ت منداڵ و هه‌رزه‌كار،فێری ره‌فتاری شه‌ڕه‌نگێز ده‌بن و چه‌ندین ره‌فتاری توندوتیژی ئه‌نجام ده‌ده‌ن،كوردستان له‌لایه‌ن میدیای بێ مۆڕاڵه‌وه لێوانلێوه له فیلم و درامای توركی نا په‌روه‌رده‌یی و نا ته‌ندروست و چه‌ندین دیمه‌نی تاوانكاری له‌خۆ ده‌گرێت و خه‌ڵك ته‌ماششایان ده‌كات و دووباره‌یان ده‌كاته‌وه و فێره‌بێت.\nكچێكی جاحێله كوڕێكی گه‌نجه، كاتێك رووبه‌ڕووی گرفتێكی بچووك ده‌بێته‌وه نازانێت چۆن چاره‌ی بكات،به‌ڵام له‌دراما توركییه بێدایك و باوكه‌كه‌دا ،چاره‌سه‌ری حازری ده‌ست ده‌كه‌وێت و بێ بیركردنه‌وه له‌جیاوازی دونیای گریمانه‌یی له‌گه‌ڵ دوونیای راسته‌قینه و بێ ره‌چاوكردنی كولتور و نه‌ریتی جیاواز،سه‌رنجی ده‌دات و ئه‌و چاره‌سه‌ره سه‌قه‌ته دووباره ده‌كاته‌وه و دواتر كۆتاییه‌كه‌ی به كوشتن و سوتاندن و له‌ناوبردن دێت.\nبه‌ناو هۆشیاركردنه‌وه‌ی ژنه‌كان له‌لایه‌ن چالاك و هه‌ڵسوڕاوانی رێكخراوه‌كان به‌بێ ره‌چاوكردنی زه‌مینه‌سازی كۆمه‌ڵایه‌تی و ئاستی هۆشیلری ژن و باكگراوندی پێشینه‌ی ژن و كۆمه‌ڵگه‌ش.\nهۆكاره كاریگه‌ره‌كانی پشت زیادبوونی كوشتن به‌تایبه‌ت ژنكوشتن:\nیه‌كه‌م:سست و لاوازی و لاستیكیبوونی یاسا له‌م هه‌رێمه‌دا و سه‌ربه‌خۆ نه‌بوونی دادگاكان و لاوازبوونی فه‌رمانی دادوه‌ر و به‌هێزبوونی فه‌رمانی سه‌ره‌ك خێڵ و تیره و رێكه‌وتنی كۆمه‌ڵایه‌تی.\nدووه‌م:شاره‌كان له‌ڕووی ته‌لار و دامه‌زراوه‌كان و رواڵه‌تی شاربوونه‌وه هیچ گرفتێكیان نییه.به‌ڵام ئه‌وه‌ی شار به‌ڕێوه ده‌بێت خێڵه نه‌ك دامه‌زرازوه مه‌ده‌نییه‌كانی.\nسێێه‌م:به‌شینه‌وه‌ی ده‌مانچه و هه‌ڵگرتنی چه‌كی بێ مۆڵه‌ت و ته‌قه‌ی خۆشیی و بڵاوكردنه‌وه‌ی چه‌ندین گرته ڤیدۆیی ته‌قه‌كردن و هه‌ڕه‌شه‌كردن و ئه‌نجامنه‌دانی هیچ لێپرسینه‌وه‌یه‌كی یاسایی و رێوشوێنی ئه‌منی هۆكاره له زیادكردنی ئه‌م دیارده‌یه.\nچواره‌م:به‌ناو هۆشیاركردنه‌وه‌ی ژنه‌كان له‌لایه‌ن چالاك و هه‌ڵسوڕاوانی رێكخراوه‌كان به‌بێ ره‌چاوكردنی زه‌مینه‌سازی كۆمه‌ڵایه‌تی و ئاستی هۆشیلری ژن و باكگراوندی پێشینه‌ی ژن و كۆمه‌ڵگه‌ش.\nپێنجه‌م: ته‌كنه‌لۆجا و داهێنانه سه‌رده‌مییه‌كان و تۆڕه كۆمه‌ڵایه‌تیه‌كان و خراپ به‌كارهێنانیان و نه‌بوونی هۆشیاری ده‌رباره‌ی دونیای تازه و لاسایكردنه‌وه‌ی ژیانی كلیپ و ژیانی مه‌جازی نێۆ تۆڕه كۆمه‌ڵایه‌تیه‌كان و بوونی ئه‌و هه‌موو چه‌پاندنه سێكسیه پێشوه‌خته هۆكارگه‌لێكن له زیادكردنی ئه‌م دیاردانه.\nپیاوه‌كان فێرده‌بن ژنه‌كان بكوژن، ژنه‌كان فێره‌بن منداڵه‌كان ئازار بده‌ن،گه‌نجه‌كان فێرده‌بن خۆیان بكوژن،پیره‌كان ناچار ده‌بن ئه‌م هه‌موو ناسۆره بچێژن و شاهیدی ئه‌م هه‌موو تاوانانه بن. مرۆڤ له‌سه‌ر كرده‌وه خراپه‌كانی سزا نادرێت،له‌سه‌ر مرۆڤ كوشتن سزانادرێت،هێنده‌ی راوچی كه‌و ده‌گیرێت نێو هێنده راوچی مرۆڤه‌كان نه‌گیراوون.


٤ هۆکار کە دەیسەلمێنێت توڕەبوون لە منداڵ لەسەر نمرە سوودی نییە، ٦ ڕێگاش کە پێت دەڵێت پێویستە چی بکەیت - تۆڕی میدیایی خەڵک\nبەپێی توێژینەوە کۆمەڵایەتیەکان توڕەبوون لە منداڵەکەت بەهۆی نمرەی خراپەوە کارێکی باش نییە و لەجیاتی ئەوە پێویستە ڕێگای دیکە بەکار بهێنیت.\nئەمەی خوارەوە دیارترین هۆکارەکانی زیانەکانی توڕەبوونە لە منداڵ بەهۆی نمرەی کەمەوە:\n-کاتێک لەگەڵ بینینی نمرەی خراپ لە منداڵەکەت توڕەدەبیت، ئەوا تۆ هۆکارە سەرەکیەکەی کە بۆتە هۆی ئەوەی نمرەکانی باش نەبێت لەبیر دەکەیت.\n-وادەکەیت منداڵەکەت ترسی لا درووستببێت و داوای هاوکاری نەکات.\n-منداڵ کاتێک زۆر لێی توڕەدەبیت بەهۆی نمرەوە، دواتر ڕادێت لەگەڵیدا و چیدیکە هیچ کاریگەری لەسەری نابێت.\n-منداڵ هەستدەکات کە زوڵمی لێکراوە، بۆیە پەرچەکردار وەردەگرێت و زۆرکات ئەنجامەکەی خراپتر دەبێت.\nلەبری ئەوە دەتوانیت ئەم ڕێکارانە بگریتە بەر:\n-بوار و شوێنی گونجاو بۆ منداڵەکەت و وانەخوێندنی تەرخان بکە\n-ڕێگەی پشوودان و یاریکردن و دەرکردنی حەزەکانی خۆی لێمەگرە\n-با پەیوەندیت لەگەڵ مامۆستاکەیدا هەبێت و ئاگاداری ببە.\n-خۆت چاودێری پێشکەوتنەکانی منداڵەکەت بکە و بزانە کە چی فێربووە و لە چیدا لاوازە.\n-هەوڵبدە ڕێگاو شێوازی جیاواز بۆ فێرکردنی بەکار بهێنە و لەسەر یەک شێواز مەمێنەرەوە.\n-بیریشت نەچێت منداڵەکەت توانای فێربوونی سنووردارە و زۆری لێمەکە، جگە لەوەی کاتی پشوودانی تەواوەتی پێبدە و لەسەر فێربوون گفتوگۆی لەگەڵدا بکە


ئیسڕائیل.. دژ به وه‌رگرتنی پۆستی سه‌رۆكایه‌تی حكومه‌ت له‌لایه‌ن ناتانیاهۆوه خۆپیشاندان به‌ڕێوه‌چوو\nپێش 1 هەفتە 118 جار خوێنراوەتەوە\nبه‌هۆی ئه‌وه‌ی بنیامین ناتانیاهۆ به گه‌نده‌ڵی تۆمه‌تباره، ناڕه‌زیه‌تی له وه‌رگرتنی پۆستی سه‌رۆكوه‌زیرانی قه‌واره‌ی ئیسڕائیل له‌لایه‌ن ئه‌وه‌وه، به‌رده‌وامه.\nله‌به‌رده‌م باڵه‌خانه‌ی سه‌رۆكایه‌تی وه‌زیرانی قه‌واره‌ی ئیسرائیل له ڕۆژاوای قودس گرووپێكی چالاكانی مه‌ده‌نی خۆپیشاندانیان ئه‌نجامدا و فشاریان كرد كه ڕێ به (بنیامین ناتانیاهۆ) نه‌درێت پۆستی سه‌رۆكوه‌زیران وه‌ربگرێت.\nئه‌و خۆپیشاندان و ناڕه‌زیایه‌تییه دوای ئه‌وه هات كه په‌ڕله‌مانی ئیسرائیل ده‌نگی له‌سه‌ر حكومه‌تی نوێی هاوپه‌یمانی نێوان پارتی لێكۆد و هاوپه‌یمانی شین ـ سپی، دا.\nخۆپیشانده‌ران ده‌یانوت: ناتانیاهو به‌هۆی ئه‌و داوا یاساییانه‌ی له‌سه‌ر گه‌نده‌ڵی دژی تۆمار كراون، پێویسته سه‌رۆكایه‌تی حكومه‌ت نه‌كات" و داوایشیان له (بینی گانتز) سه‌رۆكی هاوپه‌یمانی شین ـ سپی كرد، ئه‌م هاوپه‌یمانییه قبوڵ نه‌كات.\nهاوكات له‌گه‌ڵ ئه‌و خۆپیشاندانه‌دا، گرووپێكی دیكه بۆ پشتیوانی له حكومه‌ته‌كه‌ی (ناتانیاهۆ) و (گانتز) خۆپیشاندانیان ئه‌نجامدا، به‌و هۆیه‌شه‌وه پێكداهه‌ڵپژان له‌نێوان هه‌ردوو گرووپی خۆپیشانده‌ران ڕوویدا.


ئێله‌گ زه‌رده‌كانی فه‌ڕه‌نسا به‌ناوبانگترین شه‌قامی پاریسیان سووتاند\nبه‌گویره‌ی ئاژانسی فرانس پرێس، خۆپیشاندانه‌كانی فه‌ره‌نسا پێی نایه قۆناغێكی نوێ و گرژه‌وه و، ئه‌مرۆ ئێله‌گ زه‌رده‌كانی ئه‌و وڵاته له 18ـمین هه‌فته‌ی خۆپیشاندانه‌كیانیان له دژی سیاسه‌ته‌كانی ئیمانوێل ماكرۆن، سه‌رۆكی ئه‌و وڵاته، ئاگریان له ژماره‌یه‌ك دوكان و شوێنی بازرگانی شه‌قامی شانزیلیزێی پاریسی پایته‌خت به‌ردا و هه‌وڵ بۆ به‌رپا كردنی شۆڕش ده‌ده‌ن.\n#YellowVests call for new protests in #Paris on final day of Macron's 'Grand Debate'\nLIVE: https://t.co/zTrGM8dDq8 pic.twitter.com/uqrerzLeAR\nبه‌م هه‌نگاوه‌ی ئێله‌گ زه‌رده‌كان به تایبه‌ت دوای سوتاندنی بانكێك له سه‌ر ئه‌و شه‌قامه، تیمه‌كانی ئاگركوژێنه‌وه ناچار بوون شه‌قامه‌كه جێ بهێڵن و وه‌ك فه‌رمانبه‌رانی ئاگركوژێنه‌وه رایانگه‌یاندووه، "دایكێك و منداڵه ساواكه‌یان له ئاگره‌كه رزگاركردووه، كه له نهۆمی دووه‌می بینایه‌ك گیریان خواردبوو"، ئاماژه‌یان به‌وه‌شداوه، به‌هۆی ئاگره‌كه‌وه 11 كه‌س بریندار بوون، دووانیان پۆلیسن.\nPosh Paris restaurant set on fire amid yellow vest protests https://t.co/LfHdBTFhcX pic.twitter.com/kxMdto8kHh\nله لایه‌كی دیكه‌وه، كریستۆڤ كاستنێر، وه‌زیری ناوخۆی فه‌ره‌نسا له تویتێكدا له هه‌ژماری تایبه‌تی خۆی له تۆڕی تویته‌ر نووسیویه‌تی، "ئه‌وانه‌ی ئه‌و كاره‌یان كردووه نه خۆپیشانده‌رن و نه تێكده‌ر، به‌ڵكو ئه‌وان بكوژن".\nئاماژه‌ی به‌وه‌شداوه، "هه‌ندێك له‌وانه ته‌نیا بۆ ئامانجی شكاندن هاتوون"، دووپاتیشیكرده‌وه، "نزیكه‌ی 1500 ئاژاوه‌گێڕ خۆیان خزاندووه‌ته ناو نزیكه‌ی 7 بۆ 8 هه‌زار خۆپیشانده‌ر له پاریس".\nئاژانسی فرانس پرێس بڵاویكرده‌وه، خۆپیشانده‌ران ئاگریان له چێشتخانه‌ی "لۆفكیتس"ـی به‌ناوبانگی شه‌قامی شانزیلیزێ، چه‌ند شوێنێكی دیكه‌ی بازرگانی، ماركێت و دوكانی كۆتاڵفرۆشی به‌رداوه و درووشمی "شۆڕش"ـیان به‌رز كردووه‌ته‌وه.\nخۆپیشانده‌ران چه‌ند درووشمێكی دژ به سه‌رمایه‌داری و هێزه ئه‌منییه‌كان به‌رز كرده‌وه و هێرشی سه‌ر دوكانه‌كانیان كرد و زیانی زۆریان به ژماره‌یه‌ك له ماركێته به‌ناوبانگه‌كانی ئه‌و شه‌قامه گه‌یاندووه.\nYellow Vests protesters demonstrated in Paris for the 18th consecutive Saturday - clashing with police along the posh Champs-Elysees. Watch @loufoglia to for the backstory on the movement https://t.co/HdjfM3tR87 pic.twitter.com/j6EIscwDa8\n— beme (@bemenews) March 16, 2019\nخۆپیشانده‌رێكی ده‌مامكدار ده‌می قسه‌كانی له ده‌سه‌ڵاتدارانی فه‌ره‌نسا ده‌كات و ده‌ڵێت: "ئه‌وان وا ده‌زانن ده‌توانن ده‌مكوتمان بكه‌ن.. پێویسته ئه‌وان باش بزانن كه ئێله‌گ زه‌رده‌كان ده‌ستبه‌رداری هیچ شتێك نابێت".\nوه‌ك میدیاكانی ئه‌و وڵاته بڵاویانكرده‌وه، رێكخه‌رانی ئێله‌گ زه‌رده‌كان داوای سازكردنی خۆپیشاندانی هاوشێوه‌یان له هه‌ریه‌ك له ناوچه‌كانی بۆردو، لیۆن و مۆنبیلیێ و گه‌مارۆدانی "كۆشكی ئێلیزێ"، شوێنی مانه‌وه‌ی سه‌رۆك كۆماری فه‌ره‌نسایان كردووه.


بەدواداچوون بۆ کەیسی کچە هەشت ساڵانەکە دەکرێت | ROJnews\nپێنجشەممە, 20 فبر 2020 - 20:59\nئێوارەی ئەمڕۆ چەند پەرلەمانتارێکی فراکسیۆنی یەکێتیی لە پەرلەمانی هەرێمی کوردستان سەردانی لوقمان عەزیز و (ل.لوقمان)ی تەمەن هەشت ساڵیان کرد، بەمەبەستی لەنزیکەوە ئاگاداربوون لە دۆسییەی (ل) و بەدواداچوون بۆی.\nکارزان گەزنەیی، ئەندامی پەرلەمانی هەرێم لەبارەی ئەو ئەنجامانەی لەو سەردانەدا پێیگەیشتوون بە ڕۆژنیوزی وت: لوقمان ئیسماعیل داوای هەیە و هیچ کەسێکیش داواکاریی لەسەر ئەوان نییە؛ بەڵام لەژێر کۆمەڵێک فشار و هەڕەشەی بەردەوام دایە بۆ پاشەکشەکردن لە دۆسیەکە- بۆیە پاراستنی ژیانی لوقمان ئیسماعیل و منداڵەکەی لە ئەستۆی حکومەتی هەرێم و هێزە ئەمنییەکانی شاری هەولێرە تا یەکلاکردنەوەی دۆسیەکە لە دادگا.\nکارزان گەزنەیی، وتیشی: لە چەند ڕۆژی داهاتوو تەواوی مەلەفەکە وەردەگرین و بە شێوەیەکی یاسایی وردبینی و بەدواداچوونی بۆ دەکەین، هەڵبەت پێش یەکلاکردنەوەی دۆسیەکە و بڕیاری دادگا ناکەوین، بەڵام دڵنیاتان دەکەینەوە کە سازش لەسەر هیچ مافێکی یاسایی ناکەین لە ئەنجامی یەکلاکردنەوەی دۆسیەکە لە دادگا و تاوانبار هەرکەسێکە دەبێتە بە سزای تەواوی یاسای خۆی بگات.\n(ل. لوقمان)ی تەمەن ٨ ساڵ و دانیشتووی شاری هەولێر له ٤ی ئازاری ٢٠١٩ له‌لایه‌ن دوو پیاوەوە و بە هاوكاریی دوو ژن دەستدرێژیی سێكسی كرایه‌سه‌ر.\nئه‌گه‌رچی تاوانباران له ١٤ی نیسانی هه‌مان ساڵ دەستگیركران و لەكاتی لێكۆڵینه‌وه‌دا دانیان بە تاوانەكەیاندا نا، بەڵام لە ١٧ی حوزه‌یران ئازادكران و له‌وكاته‌شه‌وه هه‌وڵه‌كانی باوكی قوربانییه‌كه بۆ به سزا گه‌یاندنیان بێ ئاكام بووه.\nدوێنێ، لوقمان ئیسماعیل، باوکی کچە قوربانیەکە لە کۆنگرەیەکی ڕۆژنامەنووسییدا وتی: تۆمەتبارەکان لەلایەن بەرپرسێکی پارتییەوە داڵدە دەدرێن و لە سزاو لێپێچینەوەی دادگا دەربازیان دەکات، هاوکات بەرپرسانی پۆلیسیش بە ئاشکرا هەڕەشەی لێدەکەن کە دەستبەرداری دۆسیەی کچەکەی ببێ و سکاڵاکانی بکشێنێتەوە.


کوردیپێدیا - حەسەن رەستگاری مەجد\n👫 حەسەن رەستگاری مەجد | پۆل: کەسایەتییەکان | زمانی بابەت: 🏳 کوردیی ناوەڕاست\nحەسەن رەستگاری مەجد\nهاوڵاتی کوردی شاری ورمێ-ی رۆژهەڵاتی کوردستانە، لە 27-10-2014 لەبەر بەشداری لە خۆپیشاندانی پشتگیری کۆبانێ لەگەڵ 15 هاوڵاتی دیکە لە شاری ورمێ دەستبەسەرکرا، پاش یەک ساڵ مانەوە لە زیندان دادگا بەتۆمەتی "کارکردن دژی ئاسایشی نەتەوەیی - چوونە دەرەوە لە سنووری ئێران و هاوکاری لەگەڵ پژاک"، بڕیاری سزای 18 ساڵ زیندانی بۆ دا.\n1. 👁 27-10-2014\n➕ ئەم بابەتە لەلایەن: (هاوڕێ باخەوان)ەوە لە: Dec 4 2016 11:37AM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Dec 4 2016 11:38AM باشترکراوە\n📷 فایلی وێنە 1.0.1 9 KB Dec 4 2016 11:37AM هاوڕێ باخەوان


هێرشی تێرۆرستی لە بەغدا\nدەوڵەتی ئیسلامی بەرپرسیارێتی ئەو هێرشە ترسناکە تیرۆرستییەی ئەم دوایە راگەیاند ئەوەی لە 21 ی مانگی کانوونی دووەمی 2021 دا لە بەغدا روویدا.\nدەوڵەتی ئیسلامی بەرپرسیارێتی ئەو هێرشە ترسناکە تیرۆرستییەی ئەم دوایە راگەیاند ئەوەی لە 21 ی مانگی کانوونی دووەمی 2021 دا لە بەغدا روویدا. کە تێدا دوو هێرش بەری خۆکوژ هێلەکە بوومبرێژەکانیان لە ناوەندی پایتەخت تەقاندەوە و پتر لە 30 کەس کوژران و بەلای کەم 100 کەسیش برینداربوون لە بازاڕێکی پڕجمووجۆڵ لە گۆڕەپانی تەیران.\nهێرشە خۆکوژییەکە بە جۆرێک پلانڕێژی و جێبەجێکرا ، بۆ ئەوەی ئەوپەڕی کوژرا و برینداری لێبکەوێتەوە .\nهێڕشێکی کوشندەی لەم جۆرە دژ بە کەسانی سیڤیل لە بەغدا ، بووەتە کارێکی بەدەگمەن لەم ساڵانەی دوایدا . شاری بەغدا هێدی هێدی دەگەڕێتەوە بۆ ژیانی ئاسایی دوای ئەوەی کۆنترۆڵی دەوڵەتی ئیسلامی بەسەر رووبەرێکی بەرین لە عێراق وسوریا کۆتایی پێهێنرا لەلایەن هاوبەندی جیهانی بە رابەرایەتی ئەمەریکا بۆ شکستدان بە دەوڵەتی ئیسلامی لە عێراق و لە سوریا . وێڕای ئەوەی ئەم گروپە تێرۆرستییە دواین قەڵای خۆی لە رەققە لە ساڵی 2019 لەدەستدا ، بەڵام پاشماوەکانیان لە ئەنجامدانی هێرش لە هەردوو وڵاتی سوریا وعێراق بەردەوام بوون .\nوڵاتەیەکگرتوەکانی ئەمەریکا هێزەکانی خۆی لە عیراق کەمکردووەتەوە . وەزیری بەرگری " لۆید ئۆستن " لە میانەی دانیشتنی تاوتوێکردنی ئەم دواییەی بۆ پشتڕاستکردنی پۆستەکەی گوتی ؛ ئەو هێشتا هەر نیگەرانە سەبارەت بەو هەڕەشەیەی کە دەوڵەتی ئیسلامی لە عێراق و شوێنەکانی دیکە دروستی دەکات . وەزیری بەرگری ئەمەریکا " لۆید ئۆستن " بە کۆمیتەی هێزە چەکدارەکان لە ئەنجومەنی سینات گوت ؛ من پشتیوانی لە هێشتنەوەی ژمارەیەکی کەم لە هێزەکانی ئەمەریکا لە عێراق دەکەم بۆ ئەنجامدانی ئەرکی سنووردار کە سەنگ بخاتە سەر راوێژکردن و یارمەتیدانی هێزەکانی دژە تێرۆری عێراقی بۆ سەروسەوداکردنیان لەگەڵ هەڕەشەی بەردەوامی دەوڵەتی ئیسلامی .\nوتەبێژی هاوبەندی جیهانی بۆ بەزاندنی دەوڵەتی ئیسلامی کۆلۆنێڵ " وەین مرۆتۆ " لە تویتێکدا گوتی ؛ ئەو جووتە تەقینەوەیە خۆکوژیانەی بەغدا نمونەیەکی دیکەی تێرۆستانە ئەوانەی وڵاتیانی عێراقی دەکوژن و زیان بە ئەوانەش دەگەێنن کە هەوڵی ئاشتی دەدەن .\nباڵێۆزخانەی ئەمریکا لە بەغدا هێرشە کەی بە کارێکی شایستەی سەرزەنشتکردن و ترسنوکانە ناوبرد کە مەترسییەکانی تیرۆریزم دەخەنە روو ئەوانەی کە بە ملیۆنەها عێراقی بەردەوام رووبەڕوی دەبنەوە .\nلە راگەێندراوێکدا ، بریکاری ئەو کاتەی وەزارەتی دەرەوە " دانیال سمیث " بە تووندترین دەستەواژە هێرشە تیرۆرستییەکانی 21 ی مانگی کانوونی دووەمی لە بەغدا سەرکۆنەکرد . ناوبراو گوتیشی هێرشەکان کاری کۆمەڵکوژی بەدکاری بوون و هەروەها وەبیرهێنەرەوەیەکی هەستپێکراوی تیرۆریزمە کە بەردەوامە لە هەڕەشەکردن بۆ سەر ژیانی هاوڵاتیانی عێراقی بێتاوان . گوتیشی ئەوپەڕی سەرەخۆشی خۆمان پێشکەش بە خانەوادەی قوربانیەکان دەکەین و هیوای چاکبوونەوەی خێراش بۆ بریندارەکان دەخوازین.


Ligue 2 - تۆرس vs ڤالێنسیان - Soccer - Yariga - Results, fixtures, tables and statistics\nلو هاڤر vs. کوێڤییازی نیمێس vs. ڤالێنسیان ئۆرلێنس vs. برێست نانسی vs. ڕێیمس لێنز vs. شاتورتوغ تۆرس vs. ڤالێنسیان لۆریێنت vs. پاریس برێست vs. ڤالێنسیان گازێلێک ئەجاکسیۆ vs. ئۆکسێر شاتورتوغ vs. ئاجاکسیۆ\nتۆرس vs ڤالێنسیان 1-2\n5' س. پڕایڤێت (G) (دروستکرا لە لایەن: G. Robail)\n72' S. Ambri (G)\nئا.دیڤاوکس (G) 87' (دروستکرا لە لایەن: M. Larbi)\n'75 بۆ L. Nangis\n'89 بۆ E. Dabo\n'75 بۆ J. Tshibumbu\n'29 بۆ D. Mancini\n'67 بۆ S. Ambri\n'56 بۆ G. Hein\n'29 بۆ I. Cissé\n'56 بۆ F. Bulot\n'67 بۆ س. پڕایڤێت\n'75 بۆ M. N'Doye\n'75 بۆ G. Robail\n'89 بۆ J. Tell\n7 H. Belkebla 74'\n31 ئا.دیڤاوکس 87'\nڕاهێنەر: Jorge Costa\n5 یۆ.ڕامارێ 56'\n13 J. Masson 44' 85'\n17 ل. نێری 90+4'\n18 ل. کرابوێ\n29 س. پڕایڤێت 5'\n6 D. Mancini بۆ I. Cissé 29'\n8 G. Hein بۆ F. Bulot 56'\n15 J. Tshibumbu بۆ M. N'Doye 75'\n19 E. Dabo بۆ J. Tell 89'\n20 S. Ambri بۆ س. پڕایڤێت 67' 72'\n23 L. Nangis بۆ G. Robail 75'


<< < دانیال 8 > >>\nبەران و تەگە لە بینینەکە\n١ من کە دانیالم، لە ساڵی سێیەمی پاشایەتی بێلشەسر، لەپاش ئەو بینینەی کە ماوەیەک لەمەوپێش بۆم ئاشکرا کرابوو، بینینێکی دیکەشم بۆ ئاشکرا کرا. ٢ لە بینینەکەمدا سەیرم کرد لە قەڵای شوشم، ئەوەی لە هەرێمی ئیلامە. لە بینینەکەدا لەلای نۆکەندی ئولای بووم. ٣ چاوم هەڵبڕی و بینیم بەرانێک لەلای نۆکەندەکە ڕاوەستاوە و دوو قۆچی هەیە، هەردوو قۆچەکە درێژ بوون، بەڵام یەکێکیان لەوەی دیکەیان درێژتر بوو، بەڵام دواتر سەری دەرهێنابوو. ٤ بینیم بەرانەکە بەلای ڕۆژئاوا و باکوور و باشووردا قۆچ دەوەشێنێت، هیچ گیانلەبەرێکیش لە ڕووی نەوەستایەوە، هیچ لە دەستی دەرباز نەبوو، ئەوەی پێی خۆشبوو کردی و مەزن بوو.\n٥ لەو کاتەدا کە ڕامابووم تەگەیەک* لە ڕۆژئاواوە بەسەر زەویدا دەهات و پێیەکانی بەر زەوی نەدەکەوت، تەگەکە شاخێکی بەرزی هەبوو لەنێوان هەردوو چاوی. ٦ چووە لای ئەو بەرانەی کە دوو قۆچی هەبوو، ئەوەی بینیم لەلای نۆکەندەکە وەستابوو، زۆر بە تووڕەییەوە هێرشی کردە سەری. ٧ بینیم گەیشتە سەر بەرانەکە و بەربووە سەری و لە بەرانەکەی دا، دوو قۆچەکەی شکاند. بەرانەکە هێزی ئەوەی نەبوو لەبەردەمی ڕابوەستێت، تەگەکە فڕێیدایە سەر زەوی و پێی لێنا، بەرانەکە کەسی نەبوو لە دەستی دەربازی بکات. ٨ ئینجا تەگەکە زۆر خۆی بە زل زانی، بەڵام کاتێک لەخۆبایی بوو شاخە گەورەکەی شکا، لە جێی ئەو شاخەش چوار شاخی گەورەتر بەرەو چوار باکەی ئاسمان دەرچوون.\n٩ لە یەکێک لەوانەوە شاخێکی بچکۆلە دەرکەوت، ڕووەو باشوور و ڕۆژهەڵات و خاکە دڵگیرەکە* گەشەی کرد. ١٠ زۆر بەهێز بوو، تەنانەت گەیشتە هێزەکانی ئاسمانیش، هەندێک لە هێز و ئەستێرەکانی فڕێدایە خوارەوە بۆ سەر زەوی و پێی لێنان. ١١ خۆی بە گەورە زانی تاوەکو خۆی یەکسان بکات بە خودای سوپاسالاری ئاسمان. قوربانی ڕۆژانە لەکارخرا و پیرۆزگاکەی وێران کرا. ١٢ لەبەر یاخیبوون، سوپا پیرۆزەکان و پێشکەشکردنی قوربانی ڕۆژانە درانە دەستی شاخەکە. ڕاستی خرایە ژێر پێ، شاخەکەش لە هەموو ئەوەدا سەرکەوتوو بوو کە کردی.\n١٣ ئینجا گوێم لە فریشتەیەکی پیرۆز بوو قسەی دەکرد، فریشتەیەکی پیرۆزی دیکە بەوی دەگوت: «ڕووداوەکانی ئەم بینینە کەی دێنە دی؟ هەتا کەی قوربانی ڕۆژانە لەکاردەخەن؟ هەتا کەی یاخیبوون بەردەوام دەبێت لە کاولبوونی پیرۆزگا و پێشێلکردنی سوپا پیرۆزەکە؟»\n١٤ ئەویش پێی گوتم: «دوو هەزار و سێ سەد بەیانی و ئێوارە، ئینجا پیرۆزگا دەگەڕێتەوە باری پیرۆزی خۆی.»\n١٥ من دانیالم، هێشتا خەریکی سەیرکردنی بینینەکەم و هەوڵدەدەم کە لێی تێبگەم، ئەوەتا یەکێک لە شێوەی پیاوێک لەبەردەمم ڕاوەستاوە. ١٦ گوێم لە دەنگی مرۆڤێک بوو لەلای نۆکەندی ئولایەوە بانگی کرد و گوتی: «ئەی جبرائیل* ، واتای بینینەکە لەم پیاوە بگەیەنە.»\n١٧ ئەویش هاتە ئەو شوێنەی کە لێی ڕاوەستابووم، کاتێک هات ترسام و بەسەر ڕوومدا کەوتم. پێی گوتم: «ئەی کوڕی مرۆڤ، بزانە کە بینینەکە سەبارەت بە سەردەمی کۆتاییە.»\n١٨ کاتێک قسەی لەگەڵم دەکرد کەوتبوومە خەونێکی قووڵەوە و ڕووم ڕووەو زەوی بوو. ئینجا دەستی لێدام و هەڵیستاندمە سەر پێ.\n١٩ گوتی: «من پێت دەڵێم کە لە کاتی تووڕەیی چی ڕوودەدات، چونکە بینینەکە سەبارەت بە سەردەمی کۆتایی دیاریکراوە. ٢٠ ئەو بەرانەی کە بینیت دوو قۆچی هەبوو، ئەوە پاشاکانی ماد و فارسە. ٢١ تەگەکە پاشای یۆنانە، ئەو قۆچە گەورەیەش کە لەنێوان هەردوو چاوی بوو یەکەمین پاشایە. ٢٢ بەڵام ئەو چوار قۆچەی کە لە شوێنی قۆچە شکێنراوەکە پەیدابوون، ئەوا چوار پاشایەتی لە نەتەوەکەی ئەوەوە پەیدا دەبن، بەڵام هەمان هێزی ئەویان نابێت.\n٢٣ «لە دوایین پاشایەتییان، کاتێک یاخیبوون لە دژی خودا دەگاتە ئەوپەڕی، پاشایەکی ڕوو وشک و فێڵباز پەیدا دەبێت. ٢٤ هێزی زۆر دەبێت، بەڵام نەک بە هێزی خۆی، لە ڕادەبەدەر وێرانکاری دەکات و سەرکەوتوو دەبێت لە هەرچی بیەوێت بیکات. تواناداران و گەلە پیرۆزەکە لەناودەبات. ٢٥ بە تەڵەکەبازی وا دەکات فێڵبازی سەرکەوتوو بێت، دڵی لەخۆبایی دەبێت. کاتێک لە ئاسوودەییدا زۆران لەناودەبات و لە دژی میری میران دەوەستێتەوە. لەگەڵ ئەوەشدا تێکدەشکێنرێت، بەڵام بە بێهێزی مرۆڤانە.\n٢٦ «ئەو بینینەی ئێوارە و بەیانی کە بە تۆ درا ڕاستە، بەڵام تۆ بینینەکە بە نهێنی بهێڵەوە، چونکە بۆ داهاتووی دوورە.»\n٢٧ من کە دانیالم، بۆ چەند ڕۆژێک بێهێز و لاواز بووم، ئینجا هەستام و دەستم کردەوە بە کاروبارەکانی پاشا. واقم وڕمابوو لە بینینەکە، لە سەرووی تێگەیشتنەوە بوو.


◄ ئەنجام: Found 6.555, page 1 of 656 Items per page: 🗐 1 🗐 5 🗐 10 🗐 25 🗐 50 🗐 100\n👁 ئی بابەتە 12,045 جارێ وینیان\n👁 ئی بابەتە 10,109 جارێ وینیان\n👁 ئی بابەتە 16,128 جارێ وینیان\n📅 00-02-1937 ڕاکەوت و ڕووداو\n👁 ئی بابەتە 5,545 جارێ وینیان\n- ئەحمەد ئاغای کەرکوکی زادە، بووە نوێنەری کەرکوک ل [ زیاتەر... 👁] ✖ ✖ ✖ 0 0 ✔ 72% ✍ هـ.ب. 30-8-2010 11:20:01\n📅 00-02-1944 ڕاکەوت و ڕووداو\n👁 ئی بابەتە 4,711 جارێ وینیان\n- بەستنی کۆنفرانسی پارتی هیوا لە شاری کەرکوک، کە ب [ زیاتەر... 👁] ✖ ✖ ✖ 0 0 ✔ 68% ✍ هـ.ب. 30-8-2010 11:20:03\n👁 ئی بابەتە 6,477 جارێ وینیان\n👁 ئی بابەتە 9,988 جارێ وینیان\n👁 ئی بابەتە 5,399 جارێ وینیان\n👁 ئی بابەتە 14,938 جارێ وینیان\n👁 ئی بابەتە 7,325 جارێ وینیان


ئەمڕۆ شەممە ١ی ئابی ٢٠٢٠ کۆمسیۆنی هەڵبژاردنەکانی عێراق ئامادەیی نیشاندا بۆ ئەنجامدانی هەڵبژاردن لەو وادەیەیی کازمی دیاریکردووە\nکۆمسیۆنی باڵای سەربەخۆی هەڵبژاردنەکانی عێراق ڕاگەیەندراوێکی بڵاوکردەوەو تێیدا هاتووە" بەرەچاوکردنی وتارەکەی شەوی رابردووی مستەفا کازمی، سەرۆک وەزیرانی عێراق و پشتیوانی نەتەوە یەکگرتوەکان و رێکخراوە نێودەوڵەتییەکان، ئامادەن لەو وادەیەی سەرۆک وەزیرانی عێراق دیاریکردوە هەڵبژاردنی پێشوەخت بەڕێوەبەرن".\nڕاشیگەیاندوە" بە پێشمەرجی دەرچواندنی یاسای هەڵبژاردنەکان و بازنەی هەڵبژاردن لەلایەن پەرلەمانەوە لە ماوەیەکی کورتدا، هەموارکردنەوەی یاسای فیدڕاڵی کە لە ئێستادا کێشەی نیسابی هەیە بۆ پەسەندکردنی هەڵوەشاندنەوەی پەرلەمان".\nهەروەها لە بەشێکی تری ڕاگەیەندراوەکەدا کۆمسیۆنی باڵای سەربەخۆی هەڵبژاردنەکانی عێرا داوا دەکات کە بودجەی پێویست بۆ دابینکردنی پێداویستییەکان هەڵبژاردن لە ماوەیەکی کەمدا بۆ کۆمسیۆن خەرج بکرێت.\nئەوەش هاتووە: بۆ تاوتوێکردنی کێشەکانی کۆمسیۆنی باڵای سەربەخۆی هەڵبژاردنەکانی عێراق لە ئێستادا داوای کۆبونەوەیەکی ئەنجومەنی وەزیران دەکەن، هاوکات داوایان لە نەتەوە یەکگرتوەکان و رێکخراوەکان کردووە هاکاریان بکەن لە بەڕێوەبردنی هەڵبژاردنێکی پاک و بێگەرد کە بەگوێرەی دەستوور ئەوان لایەنی جێبەجێکاری پڕۆسەکەن.


وەرزشوانێكی كورد لە میداڵی زێڕی ئاسیای مسۆگەر كرد – زاگرۆس پۆست\nماڵەوە / کوردستان / وەرزشوانێكی كورد لە میداڵی زێڕی ئاسیای مسۆگەر كرد\nوەرزشوانێكی كورد لە میداڵی زێڕی ئاسیای مسۆگەر كرد\nیه‌ك شه‌ممه 10 ئایار 2015\tکوردستان, هەواڵ 97 جار خوێنراوه‌ته‌وه\nوەرزشوانێكی كوردی خەڵكی شاری سەقز بە سەركەوتن بەسەر رەكەبەرەكانی خۆیدا توانی میداڵی زێڕی پێشبڕكێیە ئاسیاییەكان مسۆگەر بكات.\nبە پێی هەواڵی “زاگرۆس پۆست”، ئەمڕۆ یەكشەممە 20ی مانگی گوڵان “یوسف قادریان” وەرزشوانی بواری پاڵەوانیەتی و خەڵكی شاری سەقز، لە كێشی 80 كیلۆ دا توانی بە 13 خاڵ بەرامبەر بە 6 خاڵ بەسەر “ئایشا ئایشا” وەرزشوانی خەڵكی وڵاتی چین سەركەوێت و میداڵی زێڕی پێشبڕكێی پاڵەوانیەتی فەرەنگی ئاسیا لە شاری “دۆحە”ی وڵاتی قەتەر مسۆگەڕ بكات.\nناوبراو پێشتریش لە خولی دووهەم توانی بووی بە 4 خاڵ بەرامبەر بە یەك خاڵ “جونی بیك ئوتابیكۆف” لە وڵاتی ئۆزبەكستان شكست بدات.\nجێگای ئاماژەیە، لەو پێشبڕكێیانەدا ئێران توانی پلەی یەكەم لە ئاست قاڕەی ئاسیا بەدەستبهێنێت.


ئەحمەدى حاجى رەشید ئەندامى خولى پێشووى پەرلەمانى عێراق وەڵامى هۆشیار زێبارى ئەندامى مەکتەبى سیاسی پارتى دایەوە و کە رایگەیاندبوو ئەو پەرلەمانتارانەى دژایەتى قەوارەى هەرێمیان دەکرد لە دەنگداندا گەل سزاى دان.\nئەحمەدى حاجى رەشید کە هەڵبژاردندا دەنگى پێویستى بەدەستنەهێنا لە بڵاوکراوەیەکدا، زێبارى تۆمەتباردەکات بەوەى تەنها بۆ پاککردنەوەی مەلەوانگەکەی ماڵەکەى مانگانە لە پارەی گشتی (۳) ملیۆن دینارى سەرف کردوە، چەند سەیارەیەکی دەوڵەتى لایە.\nبۆ کاک وشیار زێباری : دڵنیابە نەکەوتوین\nلەگرتەیەکی ڤیدیۆیی دا باستان لەدەرنەچونی هەندی پەرلەمانتار کردبوو کە گوایە، ئەو پەرلەمانتارانە بەهۆی دژایەتیان بۆ قەوارەی هەرێم گەل سزای داون بەو هۆیەوە دەرنەچوون، ئەم وتانەی ئێوە دەرخەری ئەو ڕاستیەن کە بەبەرنامە کارتان کردوە لەسەر ئەو پەرلەمانتارانەی کەلەسەر گەندەڵی بەتۆیان وت تۆ بۆ نوێنەرایەتی کورد ناشێت چونکە تۆ پێگەی خۆت بەکار هێنا بۆ بەرژەوەندی حیزبەکەت و نۆژەندکردنەوەی خانوەکانی پارتی لەبغداد و بونی زیاتر لە شایستەی خۆت پاساوانت هەبوو، سەرئەنجام خۆشت و ئێمەشت لەکەدار کرد، دەزانی کاک هۆشیار تۆ بۆ ئەو پەرلەمانتارانەت قەبوڵ نییە،\nچونکە ئەو پەرلەمانتارانە ڕێگربوون لە یەکڕیزی بۆ دزی و بەئاشکرا بەتۆیان وت نەخێر بۆ هۆشیار زیباری\nچونکە تۆ تەنها بۆ پاککردنەوەی مەلەوانگەکەی ماڵەکەت مانگانە لە پارەی گشتی (۳) ملیۆن دینارت سەرف دەکرد.\nدەزانی کاک هۆشیار من شتی شەخسیم نییە دەنا ڕاپۆرتی دیوانی چاودێریم لایە کە چەند سەیارەی دەوڵەتت لایە\nئەوەش دەزانم کە کاتێک دەمانبینیت بیرت دەکەوێتەوە حەسرەت هەڵدەکێشیت کە ئەوانە بوون تۆیان لەسەر گەندەڵی ناردەوە بۆ هەریمە پۆلیسیەکەی خۆتان و یەکێک لەو پەرلەمانتارانەش کە دەرنەچوون بەندەیە کە زۆر بەڕاشکاوانە کاتێک وەفدی مەکتەب سیاسیتان هاتن بۆ لام پێم وتن ئەگەر گەندەڵیەکە پشت ڕاست بویەوە ئەوا لەبری ئەوەی بە یەک دەست بڵێم نا بۆ کاک وشیار بەهەردوو دەست دەڵێم نا بۆ کاک وشیار و ڕاست گۆش بوم هەر وام کرد هەربۆیە ماوەی (۷) ساڵ شێوازی قێزەون نەما بەکاری نەهێنن بەرانبەرم بۆ ئەوەی وەک خۆتان بم بۆیە دڵنیات دەکەمەوە کەلەبەرچاوت ناڕۆین و وەک دێوەزمە هەمیشە لە خولیات دەبین ، تابەسەر بمێنم دژایەتی سیاسەتە چەوتەکانتان دەبم لەهەرکوێ بم .\n2021.10.20 - 11:09


حه‌شد شه‌عبى به‌شدارێ جه‌نگ ئازادكردن ته‌لعه‌فه‌ر ناكا\nشه‌فه‌ق نيوز/ جه‌واد تلێباوى قسه‌كه‌ر وه‌ناو حه‌ره‌كه‌ێ عه‌سائب ئه‌هلولهه‌ق چه‌كدار و سه‌ر وه حه‌شد شه‌عبى ئاشكراێ ئه‌وه كرد ك هيزه‌يل حه‌شد شه‌عبى به‌شدارێ له جه‌نگ ئازادكردن قه‌زاێ ته‌لعه‌فه‌ر ناكه‌ن له خوه‌رئاواێ شار موسڵ.\nتلێباوى له لێدوانيگ ك له‌لايه‌ن هووكاره‌يل ره‌ساننه‌و بڵاو كريا وت: زوورم فه‌سيله‌يل حه‌شد شه‌عبى به‌شدارێ له جه‌نگ ئازادكردن ته‌لعه‌فه‌ر ناكا له‌ژير ساێ په‌لاماره‌يل هيز ئاسمانى هاوپه‌يمان ناوده‌وڵه‌تى.\nجى باسه، تلێباوى هه‌ميش وت: ئيمه جه‌خت له‌وه ئه‌كه‌يم ك فه‌سيله‌يل مقاومه‌ێ سه‌ر وه حه‌شد شه‌عبى به‌شدارێ ئه‌و جه‌نگه ناكه‌ن و شايه‌ت بڕيگ ليواێ حه‌شد به‌شدار بوون ئه‌ويش له‌وه‌ر جيوه‌جيكردن ئه‌و لێدوانه‌يله ك وه‌رپرسه‌يل دانه‌ێ.


شيخ شامو يستقبل الدكتور امين كلو ويهنئه بحصوله على شهادة الدكتوراه - شبكة لالش الاعلامية\nشيخ شامو يستقبل الدكتور امين كلو ويهنئه بحصوله على شهادة الدكتوراه\nاعلام مركز لالش /دهوك\nاستقبل السيد شيخ شامو رئيس الهيئة العليا لمركز لالش دهوك الاستاذ امين كلو بمقر المركز وهنئه بمناسبة حصوله على شهادة الدكتوراه الموسومة ( تحضير بعض السبائك الفليزية لتجزئة الماء وانتاج غاز الهيدروجين كوقود للمستقبل ) مشيرا الشيخ للدكتور الدور الكبير للطاقات الاكاديمية في تطوير الحركة العلمية والثقافية وخدمة المجتمع .\nومن خلال هذا الاستقبال كرم السيد شيخ شامو الدكتور على نيله هذه الشهادة مباركا له هذا الانجاز ،من جانبه شكرالدكتور امين كلو مركز لالش مخصا بالذكر جناب السيد شيخ شامو على دعمه الدائم للحركة العلمية والثقافية ودعمه لفئة الطلبة وقام بدوره بتقديم نسخة من رسالته كهدية الى السيد شيخ شامو.\nشێخ شامۆ پێشوازیێ ل قوتابیێ ئێزدی (د.ئەمین کەلۆ) دکە،پشتی ناما دکتۆرایێ د بوارێ کیمیایێ دا ب دەستڤە ئانی ل زانكۆیەکا برێطانى و زانکۆیا زاخۆ.\nدکتۆر ئەمین کەلۆ وەک رێزگرتن بۆ پشتەڤانی و خزمەتا وی بۆ قوتابیان دکە، کۆپیەک ژ ناما خوە یا دکتۆرایێ پێشکێشی بەرێز شێخ شامۆ کر.\nدبەرامبەردا بەرێز شێخ شامۆ خۆشحالیا خوە ئانی زمان ژبۆ ڤێ سەرکەتنا مەزن پیرۆزباهیێن خوە ئاراستەیی دکتۆری کرن و داخوازا سەرکەفتنێن مەزنتر ژێرا کر ، هەروەسا وەک دەستخۆشی بۆ ڤێ سەرکەفتنێ دکتۆر ژ ئالیێ بەرێز شێخ شامۆ ڤە هات خەلاتکرن.\nدڤێ سەرەدانێ دا بەرێز عنتەر کەلۆ سەرۆکێ بنگەهێ لالش تایێ خانکێ کو برایێ دکتۆری یە یێ ئامادەبوو.\nالسابق: كلمة شكر وتقدير من طلبة شنكال واهاليها الى السيد شيخ شامو (عضو برلمان كوردستان) ومدير مركز لالش\nالتالى: بير خدر الجيلكي: من أجل الاتفاق على تقويم ايزيدي موحد للاعياد والمناسبات


زمان و ئایدیۆلۆژیای ده‌ستوری هه‌رێم – Denegkan\nزمان و ئایدیۆلۆژیای ده‌ستوری هه‌رێم\nbyکامیار سابیر\tAugust 28, 2009\tگشتی\nپرۆژه‌ی ده‌ستوری هه‌رێمی کوردستان که سه‌دایه‌کی گه‌وره‌ی ره‌تکردنه‌وه‌ی له‌ناو سکۆلارو رۆشنبیرو میدیای کوردیی و چینه‌جیاوازه‌کانی گه‌لی کوردی کوردستانی عێراقدا لێکه‌وته‌وه، زۆرینه‌ی ره‌خنه‌کان له سه‌ر قۆرغکردنی ده‌سه‌ڵاته سیاسیی و یاسایی و داراییه‌کان بوو که له‌ده‌ستی یه‌ک بنه‌ماڵه‌و یه‌ک پیاودا کۆده‌بووه‌وه. به‌ڵام ئه‌گه‌ر به دیدی لینگویستیکیی و سیمبۆڵیزمی زمانه‌وه سه‌یری شێوازی داڕشتن و ئێستاتیکای زمانی پرۆژه‌که بکه‌ین، به ئاسانیی ده‌توانرێ ئایدیۆلۆژیای رایه‌ڵه جیۆگرافیی و بنه‌ماڵه‌یی و تایه‌فییه‌کانی ده‌سه‌ڵاتی سیاسیی و پدک ی تێدا ببینرێ.\nوشه‌ی”زێڕه‌ڤانی”، تێرمۆنۆڵۆجییه‌کی زۆر ره‌زاگرانی شه‌ڕی ناوخۆیه. زێڕه‌ڤانیی باسکێکی به‌هێزی میلیشیاکانی پارتییه‌و به‌که‌ڵه‌گایی له‌رێگه‌ی ده‌ستوره‌وه ده‌یویست ساغیبکاته‌وه‌و له فێڵێکی ئێستاتیکای زمانه‌وانییدا ده‌یویست تێیپه‌ڕێنێ. ئه‌گه‌ر به‌وردیی سه‌رنج بده‌ین، له‌مادده‌ی (60) ه‌وه به‌ده‌ق ده‌ڵێ “سه‌رۆكى هه‌رێمى كوردستان سه‌رۆكى باڵاى ده‌سه‌ڵاتى جێبه‌جێكردن‌و فه‌رمانده‌ى گشتیى هێزه‌كانى زێره‌ڤانى هه‌رێم (پێشمه‌رگه)یه‌و”…..تاد. لێره‌دا سیمبۆڵیزم و هێجه‌مۆنی و موڕاڵی میلیشیای زێڕه‌ڤانیی به‌رزتر راگیراوه تا به “پێشمه‌رگه” ده‌گات. به‌واتایه‌کی تر پێشمه‌رگه وه‌ک هاوواتایه‌کی بچووک ، به‌شێوه‌ی پاشکۆ له‌نێوان که‌وانه‌یه‌کدا نووسراوه. ئه‌م به‌زمی ئێستاتیکایه شه‌ش جار جه‌ختی لێکراوه‌ته‌وه، واته شه‌ش جار زێڕه‌ڤانی گه‌شکراوه‌ته‌وه‌و پێشمه‌رگه‌ش خه‌سێنراوه.\nئه‌م نووسینه به‌رگریی له ناو و ئایکۆنێکی سه‌یرو سه‌مه‌ره ناکات. پێشمه‌رگه له‌ڕووی مێژووییه‌وه به‌تایبه‌ت له‌سه‌رده‌می قازی محه‌مه‌ده‌وه که‌م و زۆر سیمبۆڵی به‌ره‌نگاربوونه‌وه‌ی داگیرکارانی کوردستان بووه، به‌تایبه‌تییش له کوردستانی رۆژهه‌ڵات و له‌کوردستانی باشووردا، به‌ڵام ره‌ونه‌قی ئه‌و ئایکۆنه له‌گه‌ڵ شه‌ڕه ناوخۆییه‌کانی شاخدا کاڵ بووه‌و له‌دوای راپه‌ڕینیش ته‌واوی هێزی پێشمه‌رگه بوونه به میلیشیای حیزب و قه‌سابی گه‌وره‌ی شه‌ڕه ناوخۆییه‌کان و جگه له‌زیان به گه‌لی کورد ، قازانجیان نه‌بووه. به‌هه‌مه‌حاڵ، هێشتا ده‌کرێ بڵێین پێشمه‌رگه به‌هه‌زار ئاو له‌چاو زێڕه‌ڤانییدا شۆردراوه‌ته‌وه. من هیچ جیاوازییه‌ک له‌ڕووی کولتووریی و ئایدیۆلۆژیی و نیزامییه‌وه نابینم له‌نێوان حه‌ره‌س جمهوریی و زێڕه‌ڤانییدا له‌ئاست بایه‌خدانی فه‌رمانده‌ی گشتیی هێزه چه‌کداره‌کانی ئه‌وسای عێراق و فه‌رمانده‌ی گشتیی هێزه‌کانی زێڕه‌ڤانیی هه‌رێمی کوردستان پێیان. مه‌سه‌له‌که‌ش به‌کورتیی ئه‌وه‌یه که هه‌ردوولایان وه‌لائی سیاسیی و عه‌شیره‌تیی و حیزبیی و ناوچه‌یی و شه‌خسییان بۆ گرنگ بوو، نه‌ک هه‌یبه‌تی سوپایه‌کی نیشتمانیی و نه‌ته‌وه‌یی.\nزه‌قکردنه‌وه‌ی زێڕه‌ڤانیی به‌ڕێکه‌وت نه‌بووه، به‌ڵکو ئه‌مه عه‌قڵیه‌تێکی سیاسیی دۆگماو ئایدیۆلۆژیایه‌کی سیاسیی و ره‌هه‌ندێکی حیزبیی گه‌وره‌ی له‌پشته‌وه‌یه. مه‌به‌ست ئه‌وه نییه که پێشمه‌رگه ناوێکی پیرۆزه و میلیشیا نییه، به‌ڵکو مه‌به‌ست ئه‌وه‌یه، ئه‌و مێنتاڵیتییه چییه وا ده‌کات که ناوێک، سیمبۆڵی سه‌ره‌کیی شه‌ڕی ناوخۆ بێت و ئێستا به‌مشێوه‌یه “ته‌خلید و ته‌مجید” بکرێ؟ له‌کاتێکدا پرۆژه‌ی ده‌ستوری هه‌رێم ده‌بووایه زۆرترین که‌س له یاساناسان و ئه‌کادیمستان و پسپۆران و رۆشنبیرانی کورد رۆڵیان له‌داڕشتنیدا هه‌بووایه، نه‌ک پارله‌مانتاره نه‌خوێنده‌واره‌کانی پارله‌مانی پێشوو، هاوکات زمانناسانیش له‌دوایین کڵێشه‌یدا که‌موکوڕییه زمانه‌وانییه‌کانیان لێده‌ربهێنایه. که‌چیی رێک به‌پێچه‌وانه‌وه له‌دوایین ده‌ستکارییکردنه‌کانیدا، کۆمه‌ڵێ کادیری حیزبیی و هه‌ندێ ژۆرناڵیست و موفه‌کیری پارتیی به‌ته‌واوی له‌ڕووی ئایدیۆلۆژییه‌وه به‌قازانجی ئه‌جێندا تایه‌فیی و ناوچه‌یی و عه‌شیره‌تییه‌کانی سه‌رۆکی هه‌رێم و ده‌سه‌ڵاتی سیاسیی له‌کوردستانی عێڕاقدا قۆرغیان کردووه.\nپێشمه‌رگه وه‌ک پاشکۆی زێڕه‌ڤانیی، وه‌ک برابچووکی زێڕه‌ڤانیی، ره‌نگدانه‌وه‌ی ئه‌و مێنتاڵیتییه‌یه که پارتیی و سه‌رۆکی هه‌رێم له‌ئه‌جێندای خۆیاندا ره‌نگڕێژیان کردووه. یه‌کێتیی وه‌ک له‌هه‌موو شتێکدا له‌لایه‌ن پارتییه‌وه خڕکراوه‌ته‌وه‌و “ته‌حجیمکراوه” له‌ده‌ستوریشدا حیسابی برا بچووکیشی بۆنه‌کراوه. له‌ڕۆژگارێکدا یه‌کێتیی زۆرترین قه‌ڵه‌مبه‌ده‌ست و رۆشنبیری به‌توانای له‌ده‌ور کۆبووه‌وه، که‌چیی له هه‌نووکه‌دا رۆژی گه‌یشتووه به‌شوێنێک له داڕشتنی ده‌ستووریشدا له‌ڕووی زمانه‌وانییه‌وه کڵاوی له‌سه‌رکراوه. یه‌کێتیی که بووه‌ته هێزێکی سیخناخ له‌گه‌نده‌ڵیی و هاوپه‌یمانی ستراتیژیی پارتیی له دابه‌شکردنی داهاتی گه‌لی کوردستان به‌سه‌ر به‌رپرسه سیاسیی و حیزبییه‌کانیاندا، فریای ئه‌جێندا ئایدیۆلۆژیی و کولتوورییه‌کانی پارتیی ناکه‌وێت. باجی ئه‌م پاشکۆییه‌شی له‌هه‌ڵبژاردنه‌کاندا له‌هه‌موو روویه‌که‌وه دا. له گه‌نده‌ڵیی سیاسیی و ئیدارییش بگه‌ڕێین که بڕستی له‌یه‌کێتیی بڕیوه، ئاخر بانگه‌وازکردنی بۆ سه‌رخستنی سه‌رۆکی ناو پرۆژه‌ی ئه‌و ده‌ستووره ره‌تکراوه‌یه و زمان و ستراکتۆری فیکریی ئه‌و ده‌ستووره دیکاتۆر خولقێنه، گه‌نده‌ڵییه‌کی زۆر مۆڕاڵیی نه‌بوو!\nPrevious شیعری كوردی و مه‌رگی ڕه‌خنه …. عومه‌ر جه‌لال\nNext نامه‌یه‌ک بۆ ئاری خه‌یات …. حه‌مه سه‌عید که‌لاری


ئەو سەربازە تورکەی پەیامی لە مووشەک بۆ عەفرین دەنووسی کوژرا | ROJnews\nپێنجشەممە, 22 أغس 2019 - 14:30\nسەربازێکی دەوڵەتی تورک لەکاتی داگیرکردنی عەفریندا، لەسەر مووشەکەکان پێش هاویشتنی بۆ عەفرین پەیامی دەنووسی و شانازیی بە کۆمەڵکوژیی کوردانەوە دەکرد، بەڵام دواجار لەلایەن گەریلاکانی هەپەگەوە کوژرا.\nمیدیاکانی تورکیا کوژرانی "فەردین گیونتەکین" ڕاگەیاند، کە ئەو کەسەبووە ڕۆڵێکی زۆرخراپی لە کۆمەڵکوژی و داگیرکارییەکانی عەفریندا بووە، هاوکات لەگەڵ ئەودا دوو سەربازی تورک کوژران و یەکێکیش بریندار، بەڵام هەپەگە ئامارەکەی ئاشکرانەکردووە.\nلە کاتی داگیرکردنی عەفریندا، وێنەی مووشەکێکی دەوڵەتی تورک بڵاوبووە، لەسەری نووسرابوو "بۆ کچ و هاوسەرەکەم 'میرا و ئەزگین'، سڵاوی من بۆ ئێوە، چڵە زەیتوون"، ئەو وێنەیە لە تۆڕەکۆمەڵایەتییەکاندا زۆر بایەخی پێدرا و تورکە فاشیست و نژادپەرستەکان شانازییان پێوەدەکرد.\nلەکاتی هاویشتنی ئەو مووشەکە و لەو ڕۆژەدا، چەندین هاوڵاتی کورد کۆمەڵکوژ کران!، فەردین گیونتەکین، ئەو سەربازە تورکەیە کە پەیامی لەسەر مووشەکەکە نووسیبوو، پۆستی سەربازی ئەندامی تیمی تایبەتی ژەندرمەی دەوڵەتی تورک بوو.\nلەم ڕۆژانەدا لەلایەن گەریلاکانی هەپەگە لە سلۆپی چالاکییەک ئەنجام درا، هەرچەندە هەپەگە دەربارەی چالاکییەکە هیچ زانیارییەکی تا ئێستا بڵاونەکردووەتەوە، بەڵام میدیا تورکییەکان کوژرانی سێ سەربازی تورک و یەک برینداریان ئاشکراکردووە، هەروەک ئاماژەیان بە کوژرانی فەردین گیونتەکین کردووە و جارێکیتر وێنەی مووشەکەکەیان وەک شانازیی بڵاوکردووەتەوە.\nداوای دروستكردنی هێزێكی تایبەت دەكرێت بۆ داقوق و خورماتوو\nپەرلەمانتارانی پێكهاتەكانی كەركوك لەسەر کێشە ئەمنییەکانی داقوق و خورماتوو، لەگەڵ ئەمنداریی گشتی حكومەتی عێراق کۆبوونەوە، پەرلەمانتارێكش دەڵێت: دوامان كردووە هێزێكی تایبەت بۆ ئەو...\n17 فبر - 20:08\n"٢٠٣ پەرلەمانتار ئامادەن متمانە بە کابینەکەی عەلاوی بدەن"\nپەرلەمانتارێکی نزیک لە کاندیدی ڕاسپێردراوی حکومەتی عێراق ئاشکرایدەکات، ٢٠٣ دەنگی پەرلەمانتاران مسۆگەرە بۆ ئەوەی متمانە بە کابینەکەی عەلاوی بدەن.\n17 فبر - 13:40\nبەرەی بایکۆت بەهێزدەبێت و بەنامەی نهێنی فشار دەخرێتە سەر هێزە چەکدارەکان\nلە کاتێکدا سێ ڕۆژی دیکە ماوە بۆ هەڵبژاردنی پەرلەمانی ئێران، بەرەی بایکۆت بەهێزتر دەبێت و کاربەدەستانی سەربازییش بە نامەی نهێنی فشار دەخەنە سەر سەربازان و ئەفسەران بۆ ئەوەی...\n17 فبر - 11:54\nفەرماندەیی گشتی سوپای ڕژێمی سوریا ڕایگەیاند، دوای حەلەب، دەیان گوند و ناوچەی ڕۆژئاوا و باکوری ڕۆژئاوای ئەو شارە لە چەتەکان پاککراونەتەوە.\n17 فبر - 11:43\n"کورد لە پرۆسەی سیاسی نوێی عێراقدا زەرەرمەندی یەکەم دەبێت"\nعەلاوی دەڵیت: کابینە وزارییەکەی تەواوبووە و لەم هەفتەیەدا ڕەوانەی پەرلەمانی دەکات، کورد کە هێشتا ناوی لەکابینەکەدا نییە، ئامادە نییە بچێتە ژێر باری هەلومەرجی حکومەتی داهاتوو، کە...\n17 فبر - 09:32\nهێزەکانی ڕژێمی سوریا کە ئێران و روسیا پشتیوانی لێدەکەن، دوای ئەوەی چەتەکانی دەوڵەتی داگیرکەری تورک ڕایانکرد، چەندین ناوچەی ڕۆژئاوای حەلەبیان کۆنترۆڵ کرد و دواتر ڕوویان لە ناوچەی...\n16 فبر - 21:47


قایمقامیەتی شەقڵاوە پلانێكی گەشتیاریی تایبەت ڕادەگەیەنێت\nسەرەتا › kdp › قایمقامیەتی شەقڵاوە پلانێكی گەشتیاریی تایبەت ڕادەگەیەنێت\n2019/08/10 | 14:25\nشەقڵاوە-KDP.info- قایمقامی شەقڵاوە ڕایگەیاند، بە گوێرەی ئەو ئامارانەی كە هۆتێل و مۆتێلەكان بە قایمقامیەتیان داوە، زیاتر لە (7 هەزار) شوێنی مانەوە لە لایەن گەشتیارانەوە بۆ رۆژانی جەژن گیراون، بۆ ئەم مەبەستەش پلانی تایبەت دانراوە.\nجوان رەفیق، بە ماڵپەڕی فەرمیی پارتی دیموكراتی كوردستانی گوت: "بە گوێرەی ئەو داتایانەی كە لە لایەن هوتێل و مۆتێلەكانەوە پێمان گەیشتووە، زیاتر لە (7 هەزار) شوێن لە لایەن گەشتیارانەوە لە سنووری شەقڵاوە بۆ مانەوەی شەوان و گەشتكردن گیراون، بۆیە ئێمەش پلانی تایبەتمان داناوە بۆ رێكخستن و پێشوازیكردنی باشتر لە گەشتیاران".\nرەفیق ڕاشیگەیاند: "چەند لیژنەیەك لەسەر ئاستی قایمقامیەت پێك هاتوون، لەوانە لیژنەیەك هی پۆلیسی هاتوچۆیە، كە كارئاسانی بۆ گەشتیاران دەكات، چونكە قەرەباڵغییەكی زۆر لە شەقامەكانی شارەكە دروست دەبێت، هەروەها لیژنەیەكی دیكەش لە بازاڕدا كاری خۆی دەكات بۆ كردنەوەی چێشتخانە و نانەواخانەكان و چاودێریكردنی نرخ لە شارەكە، كە بڕیارە سەرجەم چێشتخانەكان بە ڕووی گەشتیاراندا كراوە بن".\nقایمقامی شەقڵاوە ئاماژەی بەوەش دا: "پێشبینی دەكرێت ئێواران زیاتر لە (100 هەزار) كەس لەناو شەقڵاوە بمێننەوە، بۆ ئەم مەبەستەش چەند لیژنەیەكی لاوەكیمان پێك هێناوە تا گەشتیاران هیچ گرفتێكیان بۆ دروست نەبێت".\nزەوی رووبەرێکی فراوانی سەوزایی لەدەستدا\nناهێلین تورکیا هێرشی باکورێ سووریێ بکەت\nلە عەفرین ۱۲ چەتەی تورکیا کوژران و برینداربوون\nدیمەنی بەرخۆدان ئەمڕۆ لە ئامەد


سه‌رۆكی خانه‌ی نوێنه‌راینی ئه‌مریكا ده‌گاته به‌غدا\nبه مه‌به‌ستی وتووێـژكردنی له‌گه‌ڵ لـێپـرسـراوانی باڵای ئه‌مریكایی و عێراقی خانم نانسی پـیلۆسی سه‌رۆكی خانه‌ی نوێنه‌رانی وڵاته یه‌كگرتووه‌كانی ئه‌مریكا ڕۆژی شه‌ممه گه‌یشـته به‌غدای پایته‌خت.\nله‌و باره‌یه‌وه وته‌بێژی باڵوێزخانه‌ی ئه‌مریكایی ده‌ڵێت خانم پـیلۆسی له ده‌مێـكی ڕۆژی شه‌ممه‌دا به سه‌ردانێـكی پـێش‌وه‌خت ڕانه‌گه‌یه‌ندراو گه‌یشته به‌غدا. جگه له‌م زانیاریـیه وته‌بێژه‌كه‌ی باڵوێزخانه‌ی ئه‌مریكا له عێراق ورده‌كاری سه‌ردانه‌كه‌ی نانسی پـیلۆسی ڕانه‌گه‌یاند.\nخانم پـیلۆسی ئه‌ندامێـكی باڵای حزبی دیموكراتی ئه‌مریكایی‌یه و هه‌روه‌ها ڕه‌خنه‌گری سه‌ره‌كیشه له ســیاسه‌تی جه‌نگی سه‌رۆك بوش له‌مه‌ڕ عێراق.\nهاوكات له‌شـكری عێراقی ده‌ڵێت له درێژه‌ی كرده له‌شـكریـیه‌كه‌یدا بۆ تێـكشـكاندنی ئه‌ندامانی تۆڕی ئه‌لقاعیده له شـاری موسڵی باكوری عێراق هێزه‌كانی عێراقی له‌و هه‌ڵمه‌ته‌دا پـتر له 1000 گومان لێـكراویان ده‌سـتگیركردووه.\nئه‌وه‌ی شـایانی باسه حكومه‌تی عێراقی ڕۆژی هه‌ینی ڕایگه‌یاند ئه‌گه‌ر میلیشـیاكان چه‌كه‌كانیان ته‌سلیم به حكومه‌ت بكه‌ن ئه‌وا له به‌رامبه‌ر ئه‌و كاره لێـیان ده‌بوورن و هه‌روه‌ها بڕێـك پاره‌شیان پـێده‌درێت. شـاری موسڵ به دوایـین بنكه و مه‌ڵبه‌ندی ئه‌ندامانی تۆڕی ئه‌لقاعیده له عێراق داده‌نرێت.\nسه‌باره‌ت به ده‌رئه‌نجامی قۆناغی یه‌كه‌می ئۆپه‌راسیۆنه له‌شـكریـیه‌كه‌ی حكومه‌تی عێراق له شـاری موسڵ په‌یامنێری ده‌نگی ئه‌مریكا ئه‌میر گۆران ڕاپـۆرتی ناردووه و ده‌توانن گوێبیسـتی بن له ڕێـگه‌ی كلیـكـكردنی ئه‌و فایله ده‌نـگیـیه‌ی سه‌ره‌وه، ماوه‌كه‌ی 3:17 خوله‌كه.


رێگاي ئێوه ئابوري » عەلی خان: سەرکردەکان لەگەڵ حیزبایەتی مۆدیرن و دیمۆکراتیدا ناگونجێن\nعەلی خان: سەرکردەکان لەگەڵ حیزبایەتی مۆدیرن و دیمۆکراتیدا ناگونجێن\nئەمرۆ هەموو کەس رەخنە و سکاڵای هەیە لەو سەرکردایەتیەی کە نزیکەی سێ دەیەیە لە هەرێمی کوردستان لەسەر دەسەڵاتە و بەوە ناوەزەد دەکرێن کە سەران و رێبەرانێکی شکەست خواردوون. ئاخۆ ئەم سەرکردە شکەست خواردووانە کێن و لەبەر چی شکەست خواردوون؟\nمامۆستا سۆران عەلی خان نووسەر، لێکۆڵەر، رووناکبیر و جێگری پێشووێ مەڵبەندی 8 ی یەکێتیی نیشتمانی کوردستان لە خانەقین لە هەڤپەیڤینێکدا لەگەڵ بەشی کوردی دەنگی ئەمەریکا دەڵێت: بەراستی من وەکو خۆم خەریکە بە تەواوی نا ئومێد دەبم لە پەیرەوکردنی ئەو سیاسەتانەی لە لایەن سەرکردەکانەوە لە هەرێمی کوردستان بەرێوە ئەبرێ وە بە تاێبەت لە لایەن سەرکردە گەورەکانەوە چونکە ئەو سیاسەتەی ئەمرۆ پەیرەو ئەکرێ هیچ بنەمایەکی دیمۆکراسی، هیچ بنەمایەکی نەتەوە دۆستی، نیشتمان پەروەری تێدا نابینم، هەمووی لەسەر بنەمای دەستکەوتی تاک، دەستکەوتی حیزبی و عەشرەتگەری و بازرگانی و ئەو شتانەیە کە ئامانجە نەتەوەییەکان ژێر پێی خراوە و وەلاوە نراوە.\nسۆران لەدرێژەدا دەڵێت: مەسەلەی کورد ئەتوانم بڵێم رۆژ لە دووا رۆژ لە باشوری کوردستاندا بەرەو دوواتر ئەڕوا نەک بەرەو پێش بڕوا، هەر ئەم سەرکردانە نازانم چۆن ناویان بنێن، خەڵکێک کە پڕ لە رابوردوویەکی خەبات و تێکۆشانی هەبێت بۆ ئێستاکە لە بەرامبەر هەندی دەسکەوتی حیزبی و چینایەتی و ناوچەگەری ئەو سەروەریانەی خۆیان لە دەست ئەدەن، ئەو سەرکردانە هێشتا هەموو لە دەسەڵات و خاوەن بریارن بە تاێبەتی دوو هێزە سەرەکیەکە وە تا رادەیەک بزوتنەوەی گۆڕانیش، ئەم سەرکردانە بە شێوازێک ئیش ئەکەن کە بە هیچ شێوەیەک لەگەڵ حیزبایەتیەکی مۆدیرن و لەگەڵ دیمۆکراتیەدا ناگونجێ. ئەم حیزبانە هەر یەک بە پێی ئەندازەی خۆێ، بە پێی قەوارەی خۆێ بەرپرسیارەتی گەورەی ئەکەوێتە سەر شان، ئەوەی ئەمرۆ لە هەندێ پرسدا ئەکرێ، لە دانانی وەزیریکدا لە بەغدا، ئەو هەموو شەڕ و مەرافەی لەسەر ئەکرێ، ئاخر مەعقولە؟ خەڵکەکە باوەر ناکا کە چۆن ئێمە ئەو دوو حیزبە گەورەیە تاکو ئێستا لەسەر پارێزکارێک رێک ناکەوون، ئەوەی پارتی لەوێ دەیکات لۆژیک نییە بە کەلەگایی پارێزگارێک بە ویستی ئەو دابنرێت.\nبرچسب ها : پارتی , پارێزگار , دەسەڵات , سۆران عەلی خان , کەرکووک , کوردایەتی , گوڕان , یەکێتی


1100 کۆمپانیای تورکی شتومەک ھاوردەی کوردستان دەکەن\nپرسی بایکۆتکردنی شتومەک و کاڵای تورکی لە هەرێمی کوردستان ڕۆژ بە ڕۆژ زیاتر دەچێتە پێشەوە و لەگەڵ ئەوەی داوای ئامادەکاری و شوێنگرەوە بۆ کاڵای تورکی دەکرێت، هاوکات داواش دەکرێت بایکۆتی شمەک و کاڵای ئێرانییش بکرێت، چونکە حکومەتی ئێرانیش لەگەڵ ڕۆژهەڵاتی کوردستان و دانیشتوانەکەی سیاسەتێکی نادیموکراسی و نامرۆییانە پەیڕەو دەکات.\nبە پێی ئەو ئامارانەی دەست مەوداپرێس کەوتوون، لە ساڵی 2018دا بە بەهای 10 ملیار دۆلار کاڵا و شمەک و خۆراک لە تورکیا هاوردەی هەرێم کراوە و لە هەمان ساڵیشدا بایی 6 ملیار دۆلار شمەک لە ئێرانەوە هێندراوە، دەوترێت ئەگەر بایکۆت بکرێت کاریگەرییەکی ئابووریی گەورە دەکەوێتە سەر ئێران و تورکیا و ئەوەش ئەنجامێکی باشی دەبێت، بەڵام ئایا هەرێم لە ڕووی بەرهەمی ناوخۆیی و شوێنگرەوەی لە لایەن شمەکی وڵاتانی ترەوە دەتوانێت ئەو بایکۆتە بکات؟\nفەتاح ئەحمەد شارباژێڕی، یەکێک لەو بازرگانانەیە کە لە تورکیاوە خۆراک دەهێنێتە هەرێمی کوردستان بە مەوداپرێسی ڕاگەیاند "ئەو بارودۆخەی لە ڕۆژئاوا و باکوور بەرامبەر کورد دەکرێت بۆ ئێمەی بازرگانیش جێگەی نیگەرانییە، ئێمە چەند بازرگانێکی گەورەی سلێمانین و لاریمان نییە لەو بایکۆتە، بەڵام بە پلان و بەرنامە دەکرێت و دەبێت بڕیاری گشتیی بازرگانەکانیشی لەسەر بێت.\nئەو وتی "ئێستا وەک بەرهەمی خۆماڵی بە هیچ شێوەیەک لە هیچ شتێکدا ناتوانین پشت بە بەرهەمی خۆماڵی ببەستین، بەڵام ئەگەر بڕیاری گشتی هەبێت دەتوانیت وڵاتی تر بدۆزینەوە وەک میسڕ و ئیماڕات و ئەندەنوسیا، بەڵام ناکرێت منی بازرگان بایکۆت بکەم و دوو بازرگانی تر بچنەوە بۆ تورکیا شمەک بێنن، واتا بایکۆتەکە دەکرێت بازرگانەکانیش بەشدار بن، بەس نەک بە پشتبەستن بە بەرهەمی ناوخۆ، بەڵکوو بە گۆڕینی تورکیا بە وڵاتێکی تر".\nپرسی بایکۆتکردنی کاڵای تورکی لە ماوەی دە ڕۆژی لەشکرکێشیی تورکیا بۆ سەر ڕۆژئاوای کوردستان لە ناو هەرێمی کوردستان برەوی سەندووە و لە تۆڕە کۆمەڵایەتییەکانەوە هەڵمەتێکی گەورەو فراوانی بۆ دەکرێت.\nکاوە ئیسماعیل، یەکێک لە چالاکانی کەمپینی بایکۆتکردنی کاڵا و شمەکی تورکی، بە "مەودا پرێس"ی وت "ئێمە تیمێکمان هەیە و بەسەر سوپەرمارکێت و دوکان و بازاڕ و مۆڵەکاندا دەگەڕێین، ئەنجامێکی زۆر باشی هەبووە ئەو هەڵمەتە، مارکێتەکان پێمان دەڵێن هەرچی دێنە مارکێت و مۆڵەکانەوە داوای شتی غەیرە تورکی دەکەن، ئەوە دڵخۆشکەرە و هەوڵ دەدەن فراوانی بکەین بۆ سەر ئاستی حکومەت و پەرلەمان و بازرگانەکان".\nبە پێی ئامارێک کە لە چەند ڕۆژی ڕابردوودا بڵاوکرایەوە، بلیتی فڕۆکەی گەشتکردنی بۆ تورکیا لە هەرێمەوە 50% دابەزیوە و کەمیش نەبوون ئەوانەی لە تۆڕە کۆمەڵایەتییەکانەوە باسیان لە هەڵوەشاندنەوەی گەشتەکانیان کرد بۆ تورکیا و پشتگیریی بایکۆتەکەیان کرد.\nشێخ عەتا محەمەد، جێگری سەرۆکی لقی سلێمانیی هاوردە و هەناردنکارانی هەرێم بە "مەودا پرێس"ی وت "50%ی کاڵاکانی کوردستان تورکین و کۆمپانیایەکی زۆر و جۆراوجۆر لە هەرێمی کوردستان کار دەکەن، بۆیە لە ئەگەری بایکۆتکردنی ئەم کاڵا و کۆمپانیایاندا ئەزمەیەک لە هەرێمی کوردستان درووست دەبێت".\nوتیشی "هەم تورکیا پێویستی بە کوردستانە و هەم کوردستانیش پێویستی بە تورکیایە، بەڵام کاتێک بایکۆتی کاڵای تورکی بکرێت، دەبێت خەڵکیش بەرگەی ئەو ئەزمەیە بگرێت کە درووست دەبێت، چونکە کوردستان توانای خۆبژێویی نییە".\nبە پێی زانیارییەکانی بەردەست مەودا پرێس، 1100 کۆمپانیای تورکی و 450 کۆمپانیای ئێرانی لە هەرێم تۆمارکراون و سەرقاڵی هاوردەکردنی خۆراک و بەرهەم و کاڵان ئەمە جگە لە بازرگان و کۆمپانیا خۆماڵییەکان.\nئەم پرسە خاڵی نەبووە لە تەنزیش لە لایەن هاووڵاتییانی کوردستانەوە، ئەوەتا هێرش ڕەسوڵ، مامۆستا لە یەکێک لە خوێندنگە بنەڕەتییەکانی سلێمانی بە "مەودا پرێس" دەڵێت "ئەگەر بایکۆتی کاڵا و خۆراکی تورکی و ئێرانی بکرێت، دەبێت هەفتەیەک سەرە بگرین تا هێلکە و تەماتەیەکمان دەست بکەوێت، ئەویش بۆ خواردن نا، بەڵکوو بۆ پۆز سێڵفییەکیان لەگەڵ بگرین و لە فەیسبووک دایبنیین".\nوتیشی "هەمووی چەند مانگێکە کە سزاکانی سەر ئێران تووند بوون هەفتەیەک هێلکە و تەماتە لە ئێرانەوە نەهات هەموو خەڵک هاواری لێ هەستابوو، هەرێمی کوردستان هی ئەوە نییە کاڵای تورکی و ئێرانی لێ ببڕیت، ئەوە بۆ وڵاتێک دەبێت خاوەن ژێرخانی ئابووریی و کارگەی گەورە گەورە بێت کە بتوانێت شوێنگرەوە درووست بکات".\nلە بەرامبەر بایکۆتکردنی شتەمەک و کاڵای تورکیدا، داوای بایکۆتکردنی کاڵا و خواردەمەنیی ئێرانییش دەکرێت، بەو پێیە دەیان ساڵە حکومەتی ئێرانیش خەریکی چەوساندنەوەی گەلی کوردە لەژێر دەسەڵاتی خۆی و مافە ڕەواکانیانی زەوت کردووەن.\nمستەفا قادر، ئەندامی دەفتەری سیاسی حزبی دیموکراتی کوردستان باس لەوە دەکات بایکۆتی کاڵای ئێرانی و شمەک ئەو چەکە کاریگەرەیە کە وڵاتانی زلهێزی وەک ئەمەریکا و ڕوسیاش بەرامبەر وڵاتێکی وەک تورکیا بە کاری دەهێنن، بایکۆتکردنی شمەک هێواش و کوژەرە بۆ ئەو دەوڵەتەی ئابوورییەکەی بایکۆت دەکرێت.\nدەشڵێت "ئێران دەیان ساڵە گەلی کورد دەچەوسێنێتەوە و جێی خۆیەتی شمەک و خواردن و کاڵای ئێرانییش بایکۆت بکرێت".


Diplomatic Magazine | بێن لەسێدارەم بدەن\nبێن لەسێدارەم بدەن من بەپاساوی مانەوە دەبابەی بەعسم هێنایە هەولێر و لەشەوێكی تارێكدا كارەبای سلێمانی كوژاندەوەو حزبەكانی ڕۆژهەڵاتم خستە ژێر ڕەحمەتی تۆپخانەكانی ئێران و هەركوردێك پەنای بۆ هێنابێت تەسلیمی ئێران و توركیام كردووتەوە.\nدانیپێدا دەنێم من لەبەر تۆزێك پارە بیانییەكانی دۆستی كوردم تیرۆر دەكرد. هەر من بووم لە نەوەدەكانەوە نەوت و هەرچی كەرەستەی پرۆژە گەورەكانە ئاودیوی ئێرانم كرد، هەرچی كێبڵەكانی ژێر زەوی هەیە دەرم هێنا و بەنرخێكی ناچیز و بۆ خەزێنەی حزب و گیرفانی چەتەكانی حزب فرۆشتم بەئێران.\nبێن لەسێدارەم بدەن، هەر من بووم وتم شەڕی ناوخۆ خەتای ئێمە نەبوو و كادیرانی حزبەكەم سەرەڕۆبوون و ئەو شەڕەیانەكرد، هەر من بووم وتم ئەگەر سۆشیاڵ میدیا بهێلێت ئێمە برای یەكین، منم تاوانی منە ڕۆژنامەنووسان تیرۆر دەكرێن و تیپڤی و ڕادیۆكان دەسوتێنرێ و ئاگریان تێ بەردەدرێت.\nبێن ئەوەتا منم لاوە خوێنگەرمەكانی ئەم وڵاتە تیرۆر دەكەم و لەپشتی سیناریۆیەكی قیزەونەوە تەرمەكەی فڕێ دەدەم و دۆزینەوەشی دەكەم بەچالاكی. ئەها ئەوەتا منم، من تاوانبارم و دەستم هەیە لەقاچاخچێتی نەوت و بازرگانی لەتەك داعش. ئەها ئەوەتا منم بێن و لەسێدارەم بدەن.\nچیترماوە ئێوە نەیزانن؟ چیتر چاوەڕێی چی دەكەن؟، من دەستم لەهەموو گەندەڵییەكانی وڵات هەیە، من بەیارمەتی سەرانی حزب هەرچی مەواد و كەرەستەی بەسەرچوو هەیە دەیهێنمە وڵات، هەرچی دەرمانی بەسەرچوو هەیە من هێناومە، منم پێش ئەوەی پارەكە بگاتە خەزێنەی وڵات بەسەر سەرانی حزبا دابەشم كرد. دەستی دەرەكیم هێنا و بارەگام بۆكردنەوە، چاوی هەموو ئۆپراسیۆنە سەربازییەكانی بێگانە بووم. لەهەركوێی دنیا سیاسییەكی كورد تیرۆركرابێت دەستی منی تیابووە. من هەموو گەنجەكانم توشی لادانی كۆمەڵایەتی و مادەی هۆشبەر و حەپ و دەرمان كردووە، دەستم لەتەك بێگانەكان تێكەڵ كردوو و لەڕێگەی تیڤییەكانەوە خەریكی هەڵوەشاندنەوەی بنەچەی خێزانی كوردیم وا خەریكە پرۆەی هەلوەشاندنەوەم تەواو دەبێت.\nبێن لەسێدارەم بدەن، من پایەكانی حكومەت و دامەزراوەكانی وڵاتم لاوازكرد و بەناوی ئۆپۆزسیۆنەوە كڵاوم نایە سەرخەڵكی و یەك لەشكر موچەخۆر و بەرژەوەندی خوازم ناردە ناوحكومەت. هەر من بووم خەڵك و فەرمانبەرانی وڵاتم برسی كردوو و ئێستاش لەڕێگەی ڕێكخراوە خێرخوازییەكەم و كۆمپانیاكانمەوە سەبەتەی خۆراك بەسەر برسیكراواندا دابەش دەكەم. دەستەكەم كەشفە منم و هەمووی لەژێر سەری مندایە.\nچاوەڕێی چین؟ پیلانم هەیە دەست بەسەر تەواوی شوێنە ڕاقییەكان و پاركەكانی شاردا بگرم بەناوی پرۆژەی وەبەرهێنان و هەلی كارەوە، چاوەڕێی چین گردەكانی شار نەماون، بەتامی سیاجكردنی گەڕەكەكانیشم!\nبێن لەسێدارەم بدەن، من داواكاری گشتیم كردووە بەڕۆبۆت و هەرچی كەیسی حزبی هەیە پێ یەكلادەكەمەوە، چۆن بمەوێت هەڵیدەسوڕێنم. بین چیتر ماوە؟ هەمووی دەزانن، بێن لەسێدانم بدەنم. ئەها چۆن سەیرم دەكەن و هیچ ورە و تواناییەكتان نەماوە!، ئەوەش من بووم پەرتم كردن و داتانام بەگژی یەكدا، ئەوە منم وام لێكردوون لەخۆپێشاندانەكانتان پێتان بێژن مەڕ و بەدەمەوە پێبكەنن. بێن لەسێدارەم بدەن هەموو جۆرەكانی چەتەیی و تیرۆر و بازرگانی و دزی و فیڵ و خیانەتم كردووە، شكۆی هەموتانم شكاندووە، ئیتر چاوەڕێی چین؟ شتێك نەماوە بەسەرتانەوە تاقیم نەكردبێتەوە، چیتر لێم تێبگەن لەزمانی سەركردەكانی حزبەوە هەموو شتێكم پێ وتن، بێن لەسێدارەم بدەن. من وەڕس بووم ئێوە چۆن وەڕس نەبوون!


به‌ڵگه‌نه‌ویسته‌كانی پینۆ | بیركاری به‌كوردی\nتشرینی دووه‌م 20, 2016 تشرینی دووه‌م 20, 2016 birkary Uncategorized\nوه‌رگێڕانی به ده‌ستكاریه‌وه:ڕێبین قادر\nبیركاریزانی ئیتاڵی گێۆسێپ پینۆ (1858-1932) كه به داهێنه‌ری دوو لقی گرنگی بیركاری داده‌نرێت ئه‌وانیش لۆجیكی بیركاری و تیۆری كۆمه‌له‌یه له ساڵی 1889 دا كۆمه‌ڵێك له به‌ڵگه‌نه‌ویستی سه‌ره‌تایی خسته به‌رده‌ست به‌هیوای ئه‌وه‌ی بتوانێت به‌شێوه‌یه‌كی وورد خاسیه‌ته‌كانی ژماره سروشتیه‌كان فۆرمۆلایز بكات. دواتر و دوای ده سال له هه‌وڵی یه‌كه‌م دووباره گه‌رایه‌وه و ئه‌مجاره‌یان هه‌وڵی باشتركردنی كاره‌كه‌ی پێشووتری دا ئه‌وه‌یش به‌خسته‌ڕووی ڤێڕژێنیكی تر له به‌ڵگه‌نه‌ویسته‌كان كه له خواره‌وه خراوه‌ته ڕوو:\nكۆمه‌ڵێكی وه‌كو مان هه‌یه كه دانه‌كانی ناوی پێیانده‌وترێت ژماره به جۆرێك ئه‌م خاسیه‌تانه‌ی خواره‌وه‌یان به‌سه‌ردا ته‌تبیقده‌بێت:\nبۆ هه‌موو ژماره‌یه‌كی وه‌كو ژماره‌یه‌كی په‌یوه‌ست پێیی هه‌یه كه پێی ده‌ڵین نه‌وه یاخود سه‌كسێسه‌ر كه به هێما ده‌كرێت ( به‌گشتی گه‌ر ژماره‌یه‌كی وه‌كو مان هه‌بێت ئه‌وا نه‌وه‌كه‌ی ده‌كاته ).\nهه‌رگیز دوو ژماره‌ی جیاواز هه‌مان نه‌وه‌یان نابێت.\nبه‌لایه‌نی كه‌مه‌وه یه‌ك ژماره هه‌یه كه نه‌وه‌ی هیچ ژماره‌یه‌كی تر نیه.\nبه‌ڵگه‌نه‌ویستی ده‌رئه‌نجام (Induction Axiom): گه‌ر كۆمه‌ڵه‌یه‌كی وه‌كو مان هه‌بوو كه به‌لایه‌نی كه‌مه‌وه یه‌ك ژماره‌ی له‌ناودابیت كه نه‌وه نه‌بیت، له‌گه‌یشیدا خاسیه‌تێكی تایبه‌تی هه‌یه ئه‌ویش گه‌ر هاتوو له‌ناودابیت ئه‌وا ده‌بیت نه‌وه‌كه‌یشی كه ده‌كاته له‌ناودا هه‌بیت ئه‌وا مه‌رجه M= . ( واته هه‌موو ژماره‌كانی له‌ناودا هه‌بێت).\nزیره‌كیه‌كی زۆری ناوێت تاوه‌كو له‌م چواره‌هه‌مین ئه‌گزیۆمه‌وه بگه‌یته ئه‌و ئه‌نجامه‌ی كه ته‌نها یه‌ك ژماره هه‌یه كه هیچ نه‌وه‌یه‌كی نیه ( واته تاقانه‌یه) هه‌ڵبه‌ت به‌لگه‌نه‌ویستی سێهه‌م ئاماژه‌ی به بوونی دانه‌یه‌ك(به‌لایه‌نی كه‌مه‌وه) كردووه به‌ڵام هه‌رگیز باسی له تاقانه‌یی ئه‌و ژماره‌یه نه‌كردووه. بۆ ئه‌وه‌ی باشتر ئه‌مه ببینین. گریمان ئه‌و ژماره‌یه‌ی كه نه‌وه‌یی هیچ ژماره‌یه‌كی تر نیه بریتیه له وه وا گریمانه ده‌كه‌ین كه كۆمه‌له‌یه‌كه كه ژماره‌كانی ناوی بریتییه له‌و ژمارانه‌ی كه نه‌وه‌ی ژماره‌یی ترن وه یش له‌ناو دایه. به‌گوێره‌ی خاڵی چواره‌م بێت ( به‌ڵگه‌نه‌ویستی ده‌رئه‌نجام) ده‌بێت بكاته . واته گه‌یشتینه ئه‌و ده‌رئه‌نجامه‌ی كه بڵێین كه ته‌نها یه‌ك هه‌یه. وه باشتریشه كه بڵین ئه‌م ژماره‌ییه‌ی كه نه‌وه‌ی هیچ ژماره‌یه‌كی تر نیه بریتیه له 0 .\nله‌م كۆمه‌ڵه ئه‌گزیۆمه‌ی سه‌ره‌وه پینۆ توانی پێناسه‌ی كرداره‌كانی كۆكردنه‌وه و لێكده‌ركردن ژماره سروشتیه‌كان بكات و دواتریش زۆرێك له خاسیه‌ته‌كانی ئه‌ریسماتیك له‌وانه‌ی خه‌لك ئه‌مرۆ پێیان ئاشنایه به‌ده‌ستبخات.\n← تێڕوانینێکی گشتی له‌مه‌ڕ ماتماتیک : ئەی. دی. ئەلێکسەندەرۆڤ\nستیفن هەوکین (1942- ) →


Salam 12/06/2019 - 11:45 بڵاوکراوەتەوە لە هەواڵ/كوردستانی\nئەندامێكی ئەنجومەنی سەركردایەتی یەكێتی ڕایدەگەیەنێت: دوو ناومان گەیاندۆتە پارتی بۆ پارێزگاری كەركوك و ئەگەر بێت و ڕێكنەكەوین كاریگەری خراپی لەسەر ناوخۆی كوردستان دەبێت.\nفەرید ئەسەسەرد ئەندامی ئەنجومەنی سەركردایەتی یەكێتی ڕاگەیاند: پارتی هەموو ئەو ناوانەی ڕەتكردۆتەوە كە یەكێتی داوێتی بۆ پۆستی پارێزگاری كەركوك بەڵام بێ ئومێد نەبوین لەوەی كە بگەین بە ناوێكی دیاریكراو لەگەڵ پارتی، ئەو ناوانەی پێشكەشمان كردوون هەموویان بەشایستە دەزانین بەڵام هەوڵمان داوە كەسێك هەڵبژێرین كە بەدڵی هەردولا بێت.\nئەو ئەندامەی سەركردایەتی یەكێتی كە بەدەنگی ئەمریكای ڕاگەیاند، ووتیشی: دواجا دوو ناومان پێشكەش بە پارتی كردووە كە هەریەكە لە خالید شوانی و لیوا جەمال-ئەگەر ڕێكیش بكەوین لەگەڵ پارتی هەر لەسەر یەكێك لەو دوو ناوە ڕێكدەكەوین.\nئاماژەی بەوەشكرد: ئەگەر نەگەینە ڕێككەوتن ئەوا لەگەڵ ئەوەی بڕیار و ڕێكەوتنی بەشداری كردنمان لەحكومەتدا هەیە بەڵام كاریگەری خراپی لەسەر ناوخۆی كوردستان و كابینەی نۆی حكومەت دەبێت ڕەنگە نەتوانین بەشداربین لەحكومەت.